text:
Omuyimbi ow’erinnya Joseph Maynja amanyiddwa nga Jose Chameleon talabiseeko waabwe e Kalangaalo mu Mityana mu kusabira omwoyo gwa mugandawe Emmanuel Hummerton Mayanja eyamanyibwa ennyo nga AK47 naye eyali omuyimbi nnakinku.
Okusaba kuno kwategekeddwa abayimbi abaali mikwanogye era mikwano gy’enju mweyazaalwa.Bwakulembeddemu okusabira omwoyo gwa AK47,Rev Fr John Kintu akubirizza abantu abagaggawala ne beerabira abantu baabwe n’abenganda zaabwe okweddako kubanga eby’obugagga byansi.
Mwanamuwala Shanita Namuyimbwa amanyiddwa nga Bad Black ekkomera alifulumye na nkuba mpya anti oluvuddeyo n’asuubiza bannayuganda okubakubira emiziki beekwate ne mu byenda.Bad Black wetwogerera ayolekdde situdio kuyimba ayolese ekitone kyeyafunidde mu kkomera mwamaze emyaka ebiri.Shanita Namuyimbwa ategeezezza nti manager(maneja) gwalina amuganye okwatuukiriza ennyimba z’aleeta ssikulwa ng’abayimbi ba wano bazikoppa nebazibba.
Bino Badblack abyogedde bwabadde akyaziddwa ku Tv ya Delta mu program ya Mega Doozi eweerezebwa Katongole Omutongole. Wabula bwabadde mu program eno akubye Katongole ekimoni bwayagadde okumukwanira kumpewo, bwagambye nti tasobola kumulabirira wadde olunaku bweruti mbu kubanga ye nga Badblack wabbeeyi nnene mpozzi ng’ayagala atunde akamotoka ke n’ebyobugaggabwe.
Bad black agambye nti ye yeetekamu ebinusu kubanga n’okumufula omweru eddagala yalikima Thailand,era kati agenda kuddayo mbu aleete ekizigo ekipya olwo akasusu kafuukire ddala ka muzungu.
Badblack bwabuuziddwa oba akyali ne Bbaawe omuzungu Greenhard, agambye nti ye tabeerangako na bba muzungu nti era ne Meddy Ssentongo tamumanyi, kirabika Badblack oli omuddugavu y’abamanyi naye ono Badblack omweru tabamanyi.
Badblack agambye nti omusajjawe gwalina kati tajja kumwogera mu bantu, wabula ali muno mu Uganda era teri amusinga kunyirira nansimbi.
Nga bwebaalugera nti lwakwaka nga misana kaakiro tabulamu,n’eby’omuyimbi Robert Kyagulanyi amanyiddwa nga Bobie Wine ssi birungi ebiro bino olw’amabanja agaagala okumutuuka mu bulago era agatakyamuganya na kwebaka ng’ow’olugambo lwaffe atutegeezezza nti asula akulungutana ssinakindi okunaaba enfunda eziwera mu kiro olw’olubuguumirize olwamuzinda oluva mu kweraliikirira.Tutegeezeddwa nti ekitongole ekiwoozi ky’emisolo kiwandiikidde muzzukulu wa Kayiira ono enfunda eziwera ng’abanjibwa ensimbi eziri eyo mu Bukadde bwa ssente za wano amakumi 54 okuli emisolo egiwoozebwa ku nnyingiza y’omuntu (Income tax) okuva mu mwaka gwa 2008 okutuusa leero ne kantanyi w’engassi olw’okulwawo okusasula.
Amalala agatusomoleddwayo galaze nti mwanamulenzi Bobie Wine yeefuulidde ddala nnampulirazzibi eri amabaluuwa agazze gamuweerezebwa nti ate bwanaagenda mu maaso n’okwesuulirayo ogwa nnaggamba ensimbi zino zandibalirwamu n’amagoba.Kimanyiddwa bulungi nti Omubanda wa Kabaka ono y’omu ku bayimbi ba wano ensimbi beziyitaba obuyitabi ng’alina n’amaka agatemya ng’omuntu g’tasobola kuwa muvubuka wa myakagye agasangibwa ku kyalo Magere ku ludda e Gayaza,ekizimbe kya Ssemaduuka,ekifo omukyakalirwa wano e Busaabala ku nnyanja Nnalubaale,amaato agakyakalirwamu mu kifo kino n’emmotoka ezaakazibwako ensajja.Gonna getunaagenda tukunojjolera okuva ew’omugagga kati atandise okutunula ebiriroliro tuli ba kugakutuusaako ng’ow’olugambo lwaffe bwanaagenda agawuliriza.
Nga bannayuganda bangi ensimbi ebiro bino zibeekubya mpi nga n’abalala batambula boogera bokka olw’ebbula ly’ensimbi,ye omuyimbi Geoffrey Lutaaya alabika zaalina zimubuzizzaako waaziteeka ng’atandise na kuzigoba.
Ow’olugambo waffe atutegeezezza nti mwanamulenzi Geoffrey Lutaaya alina ka poloti keyagula obukadde amakumi 40 gyebuvuddeko wano mu Makindye ng’omugagga abadde ayagala kukamusasula obukadde ebikumi 450 obwa ssente za wano Musajjamukulu Lutaaya n’amugobya ssenteze.
Kyewunyisa ng’ate kituufu ka poloti kano ssi keekali awalungi ennyo kyokka nnyiniko eby’okukatunda ‘Obusente Obuganda’ oba ‘Obugolo’ nga bwebuyitwa ensangi zino ssibyaliko.Tutegeezeddwa nti bbulooka eyabadde aleese ‘ddiiru’ nga bwebabyogera yaweddemu amanyi n’agenda ng’awotose byansusso.
Omuyimbi ow’erinnya Betty Mpologoma ddaaki amaliridde n’ayatula nti omukwano gumusuza bubi olw’okubulwa amubikka atenga n’abaalimweyunidde olw’endabikaye balowooza aliko amubiita kyagambye nti kimuyisizzaako abasajja bangi beyaaliwadde omukwano nebamutenda bweyatuukirira.Mwanamuwala ono ategeezezza nti mu mazima yeetaaga omwami anaamuwasa nga naye mwetegefu okumutwala ewaabwe amwanjulire abazadde.
Mpologoma agambye nti abawagizibe baagala kumubuzaako waawummulira anti buli lwebamulabako bamubuuza mwami ng’abasinga balowooza nti akyatinkiza n’omuyimbi Travis Kazibwe amanyiddwa nga Dr Tee eyali mwamiwe okumala ekiseera.Mpologoma agambye nti Dr Tee yeefuniradda ekimyula ki-nkubakyeyo kyeyawasa era n’amwesonyiwa nga kati nnyabo waabwe ebiro bino talina amubikka wadde amugumya weyandibadde yeetaagira omubeezi.
-Bukedde
Abanyumirwa emiziki gy’abayimbi abanene ababiri okuli aba Eddy Kenzo n’aba Jose Chameleon bukya lubanga lwa mmindi basobeddwa eka ne mu kibira.Abanene bano baalondeddwa mu kiti ky’emiziki kimu mu mpaka ezimanyiddwa nga KORA Awards ekisobedde abawagizi baabwe ku kiki ekinaddirira.
Abawagizi ba Chameleon bagamba nti oluyimba lwa Eddy Kenzo lweyatuuma ‘Zigido’ mu kulondebwa kwalyo tebeeyambisizza Vediyo yaalwo ntuufu abawagizi ba Kenzo kyebasambazze nga bagamba nti kuno kuwereba muntu waabwe nziro.
Enjuyi zombi zinonya buwagizi wabula oluuyi olumu lulaba lwandisaanidde ekisinga kw’ekyo kyerwandifuna.Wabula bo baanabalenzi bano abayimbi babadde tebannayingizibwa mu nsonga zino weewaawo ng’era buli omu yeegwanyiza kuwangula munne.Guno gwe mulundi ogusoose baanabalenzi bano bombi okufaanana abatomeragana ssonga gyebuvuddeko enkolagana yaabwe ebaddenga tebuusibwabuusibwa.Mu kawaayiro ka Vedeo esinze mulimu Tiwa Savage ne Mr Flavour awamu n’abayimbi abalala.Empaka zino zaakubeerawo mwezi gwa Mugulansigo Ogw’okusatu mu ggwanga lya Namibia.
Enkambi ya Golden Production eseeyeeyeza ku mazzi nga kitengejja ensangi zino oluvannyuma lw’omu ku mpagi luwaga muyo Muzzukulu wa Ssenkoole Mesarch Ssemakula okuba omulwadde ebitagambika.Agava mu nkambi eno gagamba nti akaseera keekulungudde nga Ssemakula talabwa mbu wabula bagenze okumanya nga musajja wattu ali ku ndiri lumabala mbiriizi.
Omu ku bayimbi ab’amannya mu Band eno Moureen Nantume omu ku bakyasinze okubeera abeeraliikirivu awandiikidde banne obubaka bw’oku ssimu ng’agamba nti esaala yonna eyeetaagisa okusaba baakugisaba ku lw’obulamu bwa Semakula gw’agambye nti yeeyamufuula kyali nti era taba ye ssinga naye tali kyali.
Ono awandiise n’essaala gyaweerezza eri Kawamigero Katonda ng’amusaba amukuumire obulamu bw’empagi Sseddugge mu bulamubwe Mesarch Ssemakula gwayise kitaawe mu kisaawe kino era ali ku ndiri mu makaage wano e Buziga.Mu ssaala eno Nantume agambye nte azze asaba Mukama bingi era ebinene n’abimukolera awatali kukoowa bwatyo awo waasinzidde era n’amusaba abamujjanjabire kubanga nabo ssikyangu kulama nga ye talamye.Ag’omunkuubo gagamba nti Ssemakula azee atawanyizibwa ekirwadde kya sukaali weewaawo nga Nantume tayogedde kiruma ‘Kitaawe’ Semakula.
Bawalajjana bannakampala abambazi kabuzeeko bagwe ku migandu olw’abasajja be bassizza amabbabbanyi olw’obugoye obukira ebirawuli okutangaala bwebambadde ku mukolo abambazi kwebakwasiddwa ebirabo byabwe eby’okukira bannaabwe mu kwambala mu kusindana okutali kwa lunaku lumu okutegekeddwa aba Abyranz Fashion and Style okutuumiddwa Abyranz Fashion and Style Awards okubadde wali ku wooteeri ya Serena mu Kampala.
Abamu ku bawangudde engule z’obwambazi n’okuwa engoye ekitiibwa ye mukozi munnaffe Flavia Tumusiime aweereza program ya AM-PM eweerezebwa ku 91.3 Capital FM ng’awangudde engule y’omuweereza ow’okumpewo asinze mu bakyala n’abawala omwaka 2015,Omumbejja wa Tooro Bagaya ono ng’anyumirizza abagenyi gyenvuddewe mu bwambazi n’okwolesa ebyambalo nga wammaggwe tolema kukkiriza nti abadde asaanidde okuwangula.
Mu bigambo by’omumbejja ono bakira byayogeza essimbo ng’era omwana w’embuga nga tolema kumatira nti ddala y’abadde asaanidde engule eno nti era kyatuuseeko ddala akikoleredde.Bawalajjana bakira beesaza n’obugoye bwabwe olwo n’enkulabira abalenzi n’abasajja bwebataza amaaso n’okukuba emimiro ebitagambika.Omulangira Gaetano Kaggwa ne munnaKenya Vera be babadde ba Kalabaalaba b’omukolo guno ogubadde omusuffu era omunyuvu engeri bakira gyebaguteekamu katemba n’amalala agabadde gakyaludde okulabwako wano mu Kampala.Abataddemu ensimbi kubaddeko Capital Radio 91.3 FM ,Cheki ne Ciroc.
Okuddaabiriza ebiggwa by’abajulizi eby’e Namugongo ne Munyonyo kusuubirwa okuggyako engalo omwezi ogwa Gatonnya Ogw’olubereberye omwaka ogujja wegunaaggweerako.
Ssaabaminister w’eggwanga lino Dr Ruhakana Rugunda ategeezezza nti okuddaabiriza okwatojjera jjuuzi ng’Omutukuvu Paapa Francis y’akasitula okuva mu ggwanga kugenda bukwakku weewaawo nga kwakuyimirizibwamu olw’ennaku enkulu ate kuddemu envuunulabibya mu Gatonnya awo nga tegusuubirwa kuyimirizibwamu okutuusa ng’okuyooyoota byonna kuwedde.


c: text/html

text:
Abaana ba Isiraeri mu Misiri
(1:1—18:27)
Abaana ba Isiraeri bafuuka abaddu mu Misiri (1:1—2:25)
1Gano ge mannya g'abaana ba Isiraeri abaayingira mu Misiri ne Yakobo n'ab'omu nnyumba zaabwe. 2Lewubeeni, Simyoni, Leevi ne Yuda; 3Isakaali, Zebbulooni, ne Benyamini; 4Ddaani ne Nafutaali, Gaadi ne Aseri. 5Abantu bonna ab'ezzadde lya Yakobo, baali nsanvu (70). Naye ye Yusufu yali yabeera dda mu Misiri. 6Yusufu, ne baganda be bonna, n'ab'omu mulembe ogwo gwonna ne bafa. 7Abaana ba Isiraeri ne bazaala, ne beeyongera obungi, ne baba ba maanyi nnyo; ne bajjula mu nsi yonna ey'e Misiri.
8Awo kabaka omuggya ataamanya Yusufu, n'alya obwakabaka. 9N'agamba abantu be nti, “Mulabe, abaana ba Isiraeri bangi nnyo, era ba maanyi okutusinga; 10kale tubasalire amagezi, baleme okweyongera obungi, olutalo bwe lulijja baleme okwegatta n'abalabe baffe okutulwanyisa era n'okututolokako.” 11Kyebaava babateekako ababakozesa okubabonyaabonya n'emirimu emizibu ennyo. Ne bazimbira Falaawo Pisomu ne Lamusesi, okuba ebibuga eby'amaterekero. 12Naye Abamisiri gye baakoma okubonyaabonya abaana ba Isiraeri, n'abaana ba Isiraeri gye baakoma okweyongera obungi n'okubuna mu nsi eyo. Abamisiri ne banakuwala nnyo olw'abaana ba Isiraeri; 13ne babatuntuza nnyo n'emirimu egy'amaanyi, 14ne bakaluubiriza obulamu bwabwe n'emirimu emizibu, egy'okubumba amatoffaali, n'okukolanga n'amaanyi mu nsuku ne mu nnimiro zaabwe nga tebabasaasira.
15Awo Kabaka w'e Misiri n'agamba Sifira ne Puwa, abaazaalisanga Abaebbulaniya nti, 16“Bwe mubanga muzaalisa abakazi Abaebbulaniya, ne mulaba ng'omwana wa bulenzi, mumuttanga, naye bw'abanga ow'obuwala, mumulekanga n'aba mulamu.” 17Naye abazaalisa ne batya Katonda, ne batakola nga bwe baalagirwa kabaka w'e Misiri, ne baleka abaana ab'obulenzi nga balamu. 18Kabaka w'e Misiri n'ayita abazaalisa abo, n'abagamba nti, “Lwaki mukola bwe mutyo, okuleka abaana ab'obulenzi nga balamu?”
19Abazaalisa ne baddamu Falaawo nti, “Abakazi Abaebbulaniya tebali ng'abakazi Abamisiri; kubanga bo b'amaanyi, abazaalisa we bagenda okubatuukirako nga baamaze dda okuzaala.” 20Katonda n'awa abazaalisa abo omukisa; abaana ba Isiraeri ne beeyongera obungi, ne baba baamaanyi nnyo. 21Olw'okubanga abazaalisa baatya Katonda, n'abawa abaana. 22Falaawo n'alagira abantu be bonna, n'abagamba nti, “Buli mwana ow'obulenzi alizaalibwa Omwebbulaniya mumusuulanga mu mugga, naye buli mwana ow'obuwala mumulekanga n'aba mulamu.”

robotstxt: allowed

filter: keep


text:
Saturday, November 28th, 2015
LUGANDA (English version at the bottom) Mbalamusizza nnyo ba ssebo ne ba nnyabo mwenna abasomi baffe. Mbeebaza emirimu gyonna gy’emukolera obwa kabaka bwa Buganda wamu n’okusabira nnyafe Buganda ne Ssabasajja Kabaka waffe. Ntutte ebanga nga siteesa nakuwa birowoozo byange ku BugandaWatch, naye kanneme kumala budde nga nzitottola okusomozeebwa kwetulimu e Buganda. Wabula, nga bangi kummwe
Wednesday, April 22nd, 2015
LUGANDA (English version is at the bottom). Mbalamusizza nnyo ba Ssebo ne ba Nnyabo era mbakulisaayo mu mazuukira aga mukama waffe Yezu Kristu wamu n’emubikujjuko by’amazaalibwa ga Ssaabasajja Kabaka ag’emyaka 60. Mbadde nsiriikiridde okumala akabanga lwa bizibu...
Saturday, February 21st, 2015
LUGANDA (English version below) Mbalamusizza nnyo ba Ssebo ne ba Nnyabo era mbeebaza n’emirimu gye mutuusako engalo. Naffe tuli eno emirimu tukwazza. Ka nsooke okubategeeza eky’essanyu eringi lyennina: ndi mu keetalo—anti emikolo gyange egy’okutikkirwa (graduation) gibaddewo nga February 22, 2015...


text:
OLUNAKU OLW’OMUNAANA: LWAKI ENAKKU ASATU?
Olwo enkyukakyuka ennungi egenda kutandika ddi?
Buli lwetukola enkyukakyuka yonna eyenjawulo ne bweba ya kika ki, enakku amakumi asatu ezisooka nkulu nnyo. Eby’okuyiga bikiraze nti kitwala ebbanga bwerityo okweyubulira ddala newejako omuze omukadde, oba okutandika okunyweeza gwofunye omuggya. Kale no, leka guno omuze omupya ogw’okuyiga ekigambo kya Katonda, ekikula kye wamu n’amakubo ge, binyweezebwe bulungi muggwe. Otandise ku lugendo olw’okuvumbula olw’obulamu bwo bonna, naye murimu okugeseza emikisa gyo wamu n’okugumira wakiri ebinajja gyoli.
Wano, waliwo engeri bbiri eziyinza okukujja ku mugendo, era n’engeri gy’ogenda okuzitunulira kineemu;
· Amakka wamu n’emikwano egitabitegeera, sifuddeyo oba obagambye kitono kitya, bo bajja kulaba enjawulo eri mu ggwe. Abamu bajja kwetaaga okunyonyolwa bamanye ekisingako naye ate abalala bajja kukusimbira ekkuuli, nokkuziyiza, ate abalala bakukudaalire. Engeri gy’onoyitamu si yakubeera nti welwanirira, oba buli kiseera okulaga obukakaffu, oba okuwakana nabo, naye okuleka Kristo, oyo kati atuula mu ggwe, abalage okwagala kwe nga ayita mu ggwe. Nnina esuubi nti, bwewaaanayitawo akaseera, nabo bajja kwagala okukyuka. Naye, buli kyonna kyakola, tokiriza balala kukuwalula nga bakuza mu mbeera zo ze walimu emabega.
· Emizze emibi egitayinza kusuulibwa mangu oba olyawo oli mu mukwano ogutali mulungi, oba nga olina obuzito obukutuddeko byoze oyitamu mu kulafubana kw’obulamu bwo. Oyinza okulowooza nti kino kijja kuba kizibu nnyo, oba oyinza okugamba nti sijja kusobola kuyita mu bulamu buno obuggya. Ebirowoozo bino bw’ebityo, tobiwa mwagaanya. Nga nsinzira mu bumanyirivu bwe’nina, tekigenda kutwala bbanga ddene, ojja kutandika okulaba obuwanguzi obw’enkunkunala. Jjukira, Yesu yakwetwalira gwe wenyinni nga bwe wali. Akwagala awatali kakwakulizo konna era nga ajja kkulungamya n’okukunyweeza mu buli ddaala lyotwala ery’olugendo lwo.
Olunyiriri olw’okujukira: Soma ebbaluwa ya Yokaana esooka 4:4 “Mwe muli ba Katonda, abaana abato, era mwabawangula; kubanga ali mu mmwe asinga obukulu ali mu nsi.”


text:
OLUNAKU OLW’ABIRI MW’ETAANO: OKUYITIBWA .
Nsobola ntya okuwereza Katonda mu mirimu gyange?
Okuyitibwa kwaffe okusooka bulijjo kuli eri Kristo. O.S. Ginnessi mu kitabo kye “Okuyitibwa” agamba bwati nti ekisookera ddala ffenna tuyitibwa eri oyo (Katonda) so si eri ekintu kyonna…….oba eri ekifo kyonna. Naye ate era ayongerako nti Katonda olumu atuyita okutuyigiriza by’etunakola n’emikono. Entekateeka ye gy’etuli ezingiramu emirimu gyaffe.
Nga omukkiriza ey’akalokoka, n’alowooza nti okuwereza Katonda mu bujjuvu, kyali kinetaagisa okuba nga nkikolera mu budde bwange bwonna, ng’emirimu gy’ekikristaayo. Naye ng’ate by’enali njagala wamu n’engeri gy’ennali njigiriziddwamu nga ensogera kudda mu by’akukanika wamu n’okukola emirimu egivaamu ensimbi. Bw’enasaba Katonda okulungamizibwa, nempulira nga ngamba nti “Yokaana nkuyise okole emirimu egirimu okukola ensimbi. Gukole n’omutima gwo gwonna.” Abakukristaayo balafubana okumanya okuyitibwa kwabwe ate nga baangi. Obuwangwa bwaffe mu ngeri eteli ntuufu eyawula wakati w’ebyo ebitukuvu n’ebyo ebyensi, nga kyogerwa nti emirimu emitukuvvu gya bukungu nnyo! Yesu wadde abagoberezi be tebaatwala ndowooza eno. A. W. Tozzari, mu kitabo kye “Okunoonya Katonda”, agamba nti, “Obutukkuvu oba eby’ensi nga bw’ebinonoozebwa tebilina musingi gwonna mu ndagaano empya.” Katonda abantu be abayita mu ngeri nnyingi ez’ekitiibwa eri eby’okukola, okuva ku buyigirize okugenda mu magezi ag’okukanika n’okufulumya eby’ekikugu, okuva mu bulimi okutuuka ku mirimu egy’okufulumya ebintu mu makolero, okuva mu kulera abaana okutuuka mu kuddukanya amakampuni. Okusoomozebwa wano kuli mu kintu kimu nti, tukuuma tutya emirimu gyaffe nga gikwatagana bulungi n’entekateeka za Katonda so nga tezikontana bukontannyi ne ntekateeka zze.
Okusobola okufuna obukakkkafu mu by’emirimu , lowooza ku bino: Talanta zange ziri zitya? Biki by’ennyumirwa? Obuyigirize bwange wamu n’obumanyirivu binjigirizaaki? Wa wempulirira essanyu lya Katonda? Emirimu gigenda wala n’okusuka ku kapapula akasasula omusaala. Zuula wa Katonda wakuyitidde, era okole butaweera okusinzira ku busobozi bwo.
Olunyiriri olw’okukwata: Soma Abakkolosaayi 3:23. “Buli kyemunakolanga mukolenga n’omwoyo, nga ku bwa Mukama waffe, so, si ku bwa bantu.”


text:
Bya DICKSON KULUMBA NE STEVEN MUSOKE
KATIKKIRO Charles Peter Mayiga akunze Obuganda obutawuliriza balumba nteekateeka ya kusonda ssente z’Ettoffaali n’ategeeza nti: Abo tebayinza kunziggya ku mulamwa era nkeera Kawempe.
Mayiga ng’ali mu Lukiiko lw’e Mengo olwatudde eggulo mu Bulange yagambye nti: Abaagala okuwa ettoffaali weebali, abalitikkula nabo weebali n’emirimu gye lirina okukola nagyo gikyali mingi!
Bino bijjidde mu kiseera nga waliwo olutalo wakati wa Sheikh Nuuhu Muzaata eyavumiridde ettoffaali ne Bobi Wine eyamuwadde nsalessale wa Mmande (eggulo) okumenyawo ebigambo ebyo era bw’atakikola amwanukule mu ngeri entuufu emugwanidde.
Mayiga yagambye nti abavumirira ettoffaali bagezaako kulemesa kaweefube wa kuzza Buganda ku ntikko.
Yagambye nti abantu ssente bazisonda kyeyagalire n’agattako nti: Ggwe ssebo okukung’aanya obukadde bubiri n’ekitundu eza ddoola okuyita kyangu! Obukadde bubiri obwa ddoola ‘it’s not a joke’. Tugenda kugenda mu maaso n’okusonda ettofaali era enkya (olwaleero) nkeera Kawempe.
Olukiiko lwamukubidde emizira ng’abali waggulu ku ‘kabanyi’ (omwaliilo ogwa waggulu awatuula abantu baabulijjo) bwe baanukula nti “Bagambeko” ate abalala nga boogera linnya “Muzaata”.
Katikkiro okwogera bino yabadde ayanukula ebigambo by’omukiise w’Olukiiko luno Hussein Kato Galiwango (akiikirira abantu ba Kabaka ababeera e Mbale) eyabadde alaze okutya olw’amaloboozi agakolokota ettoffaali n’agabuuza nti “Linaggwa ddi?”
Katikkiro yagambye nti enteekateeka y’ettoffaali eyamba Buganda okukola emirimu egy’enkulaakulana mu ngeri ey’omwoyo gwa Buganda ogutafa.
Yawagiddwa abakiise abaagambye nti abaagala okulaba obukulu bw’enteekateeka y’ettoffaali bagende balambule Amasiro ne ku lwa April 13, bagende mu Bulange nga Katikkiro akwasa Kabaka ekizimbe Masengere balabe enkyukakyuka ezze mu Buganda.
Katikkiro yagambye nti enteekateeka y’okusonda ettoffaali ey’omwaka guno gwonna yawedde okutuukira ddala mu December 2015.
MAYINJA YEEGASSE KU BOBI WINE OKULABULA MUZAATA
Omuyimbi Ronald Mayinja naye yeegasse ku Bobi Wine okugamba Muzaata amenyewo bye yayogedde n’okwetondera Buganda olw’okuvvoola abasonda ez’ettofaali n’abalikung’aanya.
Mayinja yagambye nti kino Muzaata bw’atakikola mangu, agenda kumukubamu oluyimba olumuvumirira.
Mayinja yategeezezza Bukedde eggulo nti Buganda ebadde mu maziga okumala ebbanga ate nti kyasukka Amasiro bwe gaakwata omuliro nti ate mu kiseera ng’etandise okukulaakulanyizibwa bwe wavaayo omukulembeze agezaako okukotoggera, aba alina kulwanyisibwa na maanyi.
Mayinja yagambye nti ekyasinze okumunyiiza y’engeri Muzaata gy’avvoola amasinzizo n’agayita Ebizikitizikiti, n’Ebikanisakanisa ebifaanana leeba z’embwa we zizaalira!
MUZAATA AYONGEDDE OKUNNYONNYOLA
Kyokka Muzaata yategeezezza Bukedde nti obubaka bwe yabuwa okukubiriza abantu okukola emirimu gya Katonda baleme kusoosoowaza za ku nsi zokka.
Yatangaazizza nti obubaka buno yabuwa emyezi nga mukaaga emabega ng’ali Butambala ne yeewuunya ebigendererwa by’abaatandise okusaasaanya obutambi kwe yaweera obubaka obwo nga bataddeko ebigambo ebikuma omuliro mu bantu.
Eggulo Bobi Wine yategeezezza nti akomyewo okuva e Dubai ‘zaabike emipiira’ ne Muzaata!
OBUGANDA BWANDIBA MU SSENGAVUDDEMU NGAZZEMU WANO E BUGANDA:
Buganda Kingdom Attorney General, Apollo Makubuya in the 61st Kabaka Birthday
Cycling race competition at Bulange, April 9 2016.
Ssabasajja Kabaka Mutebi,
Mulubiri e Mmengo,
Kampala Kyadondo.
Gusinze Ai Ssabasajja,
Ensonga: Obuganda bwandiba mu Ssengavuddemu
Ssabasajja Kabaka gye buvuddeko twamuloopera engeri abakungu mu Bulange e Mmengo gye balumba Ennono ya Buganda bwe baazinduukiriza Omulangira Katebe ne bamukuba emiggo wamu n’ab’omunjuuye. Ensonga enkulu bw’etyo elimu n’amawano, teyatwalibwa ng’ekikulu era tekyayogerwako, n’Omulangira Muwenda Mutebi bwe baalya ne Katebe Obuganda teyafaayo. Ekyo kitwoleka nti oba oli awo, twaloopera muganzi mu nzikiza.
Tuzze tusonga ku bikolobero ba katikkiro bye bakoze era bye bakyakola Obuganda, nga bajooga n’okutyoboola Obuwangwa n’Ennono yaffe Abaganda. Ssabasajja twamuloopera kaweefube abalabe ba Buganda gwe baliko okusangulawo Obwakabaka bwa Buganda nga bayita mu kukyusakyusa Obuwangwa n’Obulombolombo bwaffe. Twalambulula enkola zaabwe nga tusonga ne ku bantu ba kaggwensonyi abali mu Bulange, abeeyita Abaganda nti era bafiira ku bya Buganda naye nga mu mazima batukuusa. Buganda bali mu kugilya bagitunda okugimalawo.
Abantu abo, we twogelera bino, bakyaliyo mu Bulange bagenda mu maaso tewali abagambako. Buli kikolobero Abaganda kye babakwatiramu, beesingisa Kabaka Muwenda Mutebi nti y’abeera abatumye okukikola. Eky’ennaku, Kabaka Muwenda Mutebi tavaayo ku bakangavvula ne bwe tumutegeeza, wabula tulaba ayongera kubaweelera okugenda mu maaso. Bwe wabaawo Omuganda avaayo okwesimba mu mukolobezi yenna okumukangavvula nga yeesingisizza Nnamulondo, Kabaka Muwenda Mutebi avaayo bukuukuubira okutaasa basajjabe.
Eky’okulabirako kili mu Masiro e Kasubi. Katikkiro Mayiga yagawamba ng’ayogera lwatu nti ye, omwana wa Kabaka omukulu, Kabaka Muwenda Mutebi amuwadde Amasiro okugazimba nti era tayagalayo bya Buwangwa na Nnono ya Lulyo Olulangira kubanga bimulemesa okutuukiriza ebigendelerwa bye. Eyo Mayiga amazeeyo emyaka nga tewali kanyego okuva ewa Kabaka wadde ng’Abaganda bamulaajanidde nyo okubataasa ku Katikkirowe. Abaganda bwe balabye Kabaka tafaayo, ne basinziira okwelwanako beetaaseeko katikkiro omukolobezi. Kabaka Muwenda Mutebi yalaba guli gutyo, olwo n’avaamu eddoboozi ng’agoba Katikkirowe Mayiga mu Masiro n’abalogo Nnamikka ne bba Mulumba abaliyo. Era Kabaka n’alangilira nti Amasiro e Kasubi Nnabulagala agaggaddewo okutuusa nga gawedde okuzimba.
Abaalowooza nti Kabaka yali avuddeyo okutaasa Obuganda ku Katikkirowe Mayiga, ekya Kabaka omulamu okuggala Amasiro ga Ssekabaka kyatuleetera enkenyera. Tuludde nga tusomesa nti Kabaka omulamu talina buyinza wadde akamu mu Masiro g’abafu, alinayo buvunaanyizibwa ng’Omulangira. Bwe twakyetegereza, twakizuula nti tekwaali kugolola nsozi, wabula kwali kutaasa musajjawe Ssabalabbayi Mayiga obusungu bw’Abaganda abaali baswakidde olwa kaggwensonyi oyo okubanyaga ng’abakana omusimbi gw’ettaffaali n’emitwalo enkaaga mbu ez’obusenze ku ttaka lya Kabaka. Kyokka n’akozesa ensimbi zaabwe z’abakamuddemu okujooga n’okutyoboola Obuwangwa n’Ennono yaabwe.
Twawulirako nti ne bajjajjaffe Abataka abakulu b’Ebika nabo beegaganula ne balagira Kabaka okugoba Katikkiro Mayiga omulabbayi ku bwa Katikkiro. Ekyo kituwa essuubi nti bajjajjaffe baweddemu empewo ne bategeera obukulu n’obuyinza bwabwe ku Kabaka ne mu Bwakabaka. Naye tukimanyi bulungi nti tewali Mutaka, ku baliwo mukaco kano, asobola kwogera kintu kyonna Kabaka Muwenda Mutebi ky’atayagala ekimunyiiza oba kyatamugambye. Awo tukyalinawo okwebuuza nti, ‘ddala ani yawadde Abataka amaanyi n’obuvumu okulagira Kabaka gwe baludde nga beegayilira okusisinkana, nga buli lwe bamulabako ku mikolo bayaayaana buyaayaanyi?’ Awo tulabawo akakodyo.
Kimanyiddwa nti Obwakatikkiro buzze butambulira mu mikono gy’abalabe ba Buganda bokka okuva lwe bwawambibwa Apolo Kaggwa Gulemye, era tekibangawo ne bakkiriza atali omu ku bbo okubulya. Omuganda omutuufu, atali wa kinywi, okubulya asanga obuzibu obutalabwangako. Twalaba ekyaliwo nga Katikkiro Muliika alidde. Omwaka ogumu Muliika gwe yamala ku Bwakatikkiro yakyuusa entegeka z’abalabe ba Buganda ku Bwakatikkiro, era yagenda okubuvaako nga butandise okudda ku buwangwa obutuufu. Walusimbi bwe yajja, enkola Muliika gye yalekawo yamulema okukyusa, era yabuvaako ng’akukkuluma.
Ekyaleeta Mayiga kwali kukola ebyalema Walusimbi. Ekyo Mayiga yakyogelerawo nga tannaba na kukwasibwa Ddamula nti, ‘nzize okumaliriza ebilemye Walusimbi.’ Kye yasookerako kwe kuwamba Obwakatikkiro mu lwatu kubanga ekyo Walusimbi kyali kyamulema. Waaliwo obubonero obwakulembera okujja kwa Mayiga, nga bukolebwa mu bugenderevu, okutegeka Abaganda bakkirize ebikolobero ebijja baleme okubyogerako olw’okuba kilabika Nnamulondo y’esiimye, nti era omuntu oyo muganzi nnyo eri Kabaka. Obubonero bwe bumu butandise okulabika nga bukulembera okujja kwa Katikkiro Apolo Makubuya. Olwa leero obuganzi bwa Makubuya eri Nnamulondo buyimbilirwa buli wamu, ne we kiteetaagisa. Ako kabonero ka nkukunala nti Makubuya ye Katikkiro addako.
Apolo Makubuya abadde nnyo wakati mu buli muvuyo ogukoleddwa ku Bwakabaka bwa Buganda n’Abaganda, naye nga mwegendereza obutaggyaayo bwanga butereevu. Kale abadde teyeelaga ng’ali mabega wa ntimbe. Oyo ye Makubuya omuganzi eri Kabaka.
Wano jjo ly’abalamu, Abalangira baakwata ekyapa nga Makubuya ne Mayiga babbye ne batunda ettaka ly’embuga ya Nnalongo Mawuuno. Wabula beewolereza nti Kabaka Muwenda Mutebi ye yabatuma. Mu kifo kya Kabaka okuvaayo n’agoba abakulu abo olw’okumuwemula, Kabaka Muwenda Mutebi yakyuukira Balangira, okukkakkana nga Ssabalangira Kayima Moses amugobye. Era eyo ye yali entandikwa y’omuvuyo gw’okuleeta ensowole okuva mu kika kye Ngabi (Abalangira abapangilire) okufuga Olulyo Olulangira, nakaakano ogukyagenda mu maaso.
Ani yali akilabye? Enaku zino buli kika e Buganda kilangira. Emmamba ziri ssatu naye zonna zilina Abalangira abenkana n’abaana b’eŋoma, Effumbe nalyo lirina Abalangira ab’enkana n’abaana b’eŋoma, Enkima, Eŋonge, n’ebirala bingi. Kale enkyukakyuka zilaga nti nabyo luliba lumu ne bijja ne bifuga Olulyo Olulangira olw’abaana b’eŋoma omuva Kabaka wa Buganda.
Ebyo byonna Katikkiro Omugole, Apolo Makubuya abilinamu omukono wamu ne Amb. Matovu, Mayiga, Musanje Godfrey n’abalala bangi abakyali mu lutimbe.
Omugole Apolo Makubuya yali ku mwanjo nyo wakati mu kuleetebwa kw’amawano g’ensonga z’omwana matankane “Omulangira” Ssemakookiro Richard. Kale tetuyinza kuwubisibwa ku buwufubwe mu bikolobero by’akoze Buganda. Era kigambibwa nti Apolo Makubuya amanyi bulungi obuzaale bw’omwana Ssemakookiro nga ne bazadde b’omwana abatuufu, taata ne maama (abaddala) abamanyi bulungi nyo, nga ffe bwe tubamanyi.
Abaganda baludde nga bakisongako nti Apolo Makubuya ow’Effumbe muzzukulu w’Omutaka Walusimbi e Bakka, alina endagaano mu kyama ey’okuba Katikkiro alondoole okutuusa ng’omwana Ssemakookiro Richard akuze, si na kindi ng’alidde Obuganda (afuuse Kabaka).
Ekyo nakyo tukirinze okubaawo tukirabeko nga Katikkiro Apolo Makbuya alidde. Kw’olwo tulivaayo ne tuggyayo buli mazima agali mu kyama ekyetoolodde omwana “Omulangira” Ssemakookiro Richard. Tukwagaliza obwakatikkiro obulungi sebo Makubuya Apolo ow’Effumbe.
Tusaba Ssabasajja Kabaka atwale okulabula ku nti kwa nsonga. Waliwo ebilango ebiyita ku zilaadiyo ne mu mpapula z’amawulire nti, “Obuganda buli mu kutegeka Nnaggalabi!?’
Mu buwangwa bwa Buganda, Kabaka bw’akolebwako emikolo gy’e Nnaggalabi taddayo ku linnyayo kigere kye obulamu bwe bwonna. Mu Buwangwa bwa Buganda, buli Nnaggalabi lw’ateekebwa teekebwa waba waliwo Kabaka alidde oba anaalya Obuganda. Kaakano bwetulaba nga Nnaggalabi ategekebwa, tumanya nti eliyo emikolo gya Ssemanobe ku Kabaka alidde oba anaalya.
N’olw’ensonga eyo, enteekateeka (z’okutemula Kabaka asikizibwe omwana) ezaaliwo nga Ssemakookiro Richard aleetebwa, zitandise okuddamu okulabikako. Olaba ne Nnaggalabi ateekebwa teekebwa!!! Tukiraba nti olukwe luno lwe luleeta Makubuya ku bwa Katikkiro kubanga amanyi bulungi amayitire ga Ssemakookiro Richard.
Wangaala ai Ssabasajja Kabaka
Ewangaale Nnyaffe Buganda enunulwe ku babbi b’ettaka lyaffe.
Nze owuwo Jjunju Kamulali,
Ssentebe w’Olukiiko lw’Abazzukulu ba Buganda.


text:
Abanyumirwa emiziki gy’abayimbi abanene ababiri okuli aba Eddy Kenzo n’aba Jose Chameleon bukya lubanga lwa mmindi basobeddwa eka ne mu kibira.Abanene bano baalondeddwa mu kiti ky’emiziki kimu mu mpaka ezimanyiddwa nga KORA Awards ekisobedde abawagizi baabwe ku kiki ekinaddirira.
Abawagizi ba Chameleon bagamba nti oluyimba lwa Eddy Kenzo lweyatuuma ‘Zigido’ mu kulondebwa kwalyo tebeeyambisizza Vediyo yaalwo ntuufu abawagizi ba Kenzo kyebasambazze nga bagamba nti kuno kuwereba muntu waabwe nziro.
Enjuyi zombi zinonya buwagizi wabula oluuyi olumu lulaba lwandisaanidde ekisinga kw’ekyo kyerwandifuna.Wabula bo baanabalenzi bano abayimbi babadde tebannayingizibwa mu nsonga zino weewaawo ng’era buli omu yeegwanyiza kuwangula munne.Guno gwe mulundi ogusoose baanabalenzi bano bombi okufaanana abatomeragana ssonga gyebuvuddeko enkolagana yaabwe ebaddenga tebuusibwabuusibwa.Mu kawaayiro ka Vedeo esinze mulimu Tiwa Savage ne Mr Flavour awamu n’abayimbi abalala.Empaka zino zaakubeerawo mwezi gwa Mugulansigo Ogw’okusatu mu ggwanga lya Namibia.


text:
Abalwadde ababadde baseegeranga ku bitanda ebikadde okutali na mifaliso nga n’ebimu bizizikiddwa mataffaali mu malwaliro ga Gov’t naddala mu masosso g’ebyalo badduukiriddwa omukago wakati wa Gov’t ya Uganda ne China.
Ng’ayogerako ne bannamawulire wano mu Kampala,Omuwandiisi ow’enkalakkalira mu ministry y’eby’obulamu Dr Asuman Lukwago ategeezezza nti nga bayita mu mukago wakati wa Gov’t eramula kuno ne banywanyi baayo aba China bategese ebitanda ebipya 7000 n’emifaliso gyakwo bidduukirire embeera ebadde tekyali nnungi mu malwaliro agamu mu bitundu by’eggwanga eby’enjawulo.
Dr Lukwago agamba nti ebitanda bino n’emifaliso byakugabwa mu malwaliro ag’enjawulo ge balaba ng’embeera yaabyo mugo mbi ddala nga baakugaba wakati w’amakumi 24 ne kikumi buli ddwaliro eddene atenga mu ngeri yeemu baakugenda nga bwebaggyayo ebikadde byonna ebikyasobola okutereezebwa biddaabiribwe n’ebiggweeredde ddala ku mpagala bifulumizibwe.
Enteekateeka eno esuubirwa okutandika mu ssabbiiti bbiri gyebujja.


text:
This is the ruling clan of Buganda which follows the maternal lineage. This maternal system helps the Kingship of Buganda to revolve from clan to clan as different women from various clans marry into the royal family. This therefore means that all clans eligible to marry from this Royal clan have a potential to produce a king. In modern terms, it is a system that dencentralized power.
Baleke, Bbengo, Bamweyana, Ccwa, Galuleeba, Ggolooba, Ggomotoka, Googombe, Geeserwa, JJemba, Jjuma, Jjuuko, Jjunju, Kalema, Kalemeera, Kanaakulya, Kaasabbanda, Kagulu, Kateregga, Kawuuwa, Kawagga, Kateebe, Kattakkesu, Kaviiri, Kakungulu, Kajumba, Kamaanya, Kaliro, Kanaakulya, Kayemba, Kayima, Kayiso, Kayiza, Kayondo, Kazibwe, Kikulwe, Kikanja, Kijjojjo, Kiggala, Kigoye, Kibooli, Kikumbi, Kikunta, Kimbugwe, Kimera, Kiweewa, Kiwala, Kyabayinze, Lubambula, Lumaama, Lumansi, Luyenje, Lumweno, Lukanga, Lukongwa, Luswata, Lutimba, Mawanda, Mayinja, Mayumba, Maganda, Madangu, Mujiggwa, Mwenge, Kiribata, Kyekaka, Kiyimba, Kyabaggu, Mbogo, Mpiima, Mulondo, Mutebi, Muteesa, Nakibinge, Seninde, Ssegamwenge, Ssekamaanya, Ssefuuwa, Ssekoolya, Ssemakookiro, Sseemalume, Ssimbwa, Ssuuna, Tebandeke, Ttembo, Walugembe, Wampamba, Ssezaalunnyo, Wakayima, Wassajja, Wango, Zigulu, Zzimbe.
Popular names for women:
Batenga, Batanda, Kagere, Kittengo, Kyomubi, Lugyayo, Lulaba, Luwedde, Lwantale, Mazzi, Mpologoma, Muggale, Nabadda, Nabisaalu, Nabiwemba, Nabweteme, Naccwa, Nnaluwembe, Nakabiri, Nakalema, Nakamaanya, Nakampi, Nakayenga, Nakimbugwe, Nakuyita, Nakiggala, Namaalwa, Namikka, Nanjobe, Nassiwa, Nassolo, Ndagire (ab'enjaza balituuma), Ndege, Nkinzi, Tajuuba, Semalabe, Tuttekubano, Nnabaloga, Nattu, Ntaleyeebweera, Nazibanja, Nnamukaabya, Zalwango, Zansanze, Zzawedde.


text:
Ekiwandiiko#1 » Ntenvu 30th, 2017, 6:25 pm
EKIKA KY'ENJOVU
KABBIRO: NVUBU
Jjajja w'Ekika kino ye Sessanga. Sessanga yajja ne Kintu, era Sessanga oyo ye yali omukwasi w'amafumu ga kintu n'engabo ye nga bajja. Kintu bwe yamala okukuba embuga ye Ku
Nnono, n'adira musajja we Sessanga n'amuwa ekifo Ntonnyeze ekiri mu Busujju. Ku Ntonnyeze Sessanga kwe yazaalira omwana we Mukalo. Sessanga bwe yafa omwana we Mukalo n'amusikira
Kabaka Ccwa I ye yaggya Mukalo e Ntonnyeze n'amusimbira omutuba ku Kambugu. Okuva olwo n'okutuusa kati obutaka bwa Mukalo omukulu buli ku Kambugu. Mukalo ye Mukulu ow'akasolya
afuga ekika ky'Enjovu kyonna. Bano be baana ba Mukalo ab'Amasiga abamutuukako:
1.Kikomeko e Luubu mu Mawokota
2.Ggulu e Busaabala mu Kyaddondo
3.Kakembo e Bulinguge (gye yava n'adda e Zziannumbu era mu Kyaddondo)
4.Ntambi e Lubya mu Kyaddondo
5.Sebanyiiga e Kyazi (kojja) mu Kyaggwe
6.Ssentomero e Zzinga (Bukunja) mu Kyaggwe
7.Ssemakadde e Mpuku mu Kyaggwe
EMIRIMU GY'ABENJOVU KU KABAKA
1.Omulimu gw'Abenjovu ku Kabaka omukulu gwa busumba bwa nte. Omulimu ogwo gukolebwa Ssensalire omutaka w'e Kawoko, mutabani wa Ntambi e Lubya. Ssensalire omulimu gw'obusumba yagufuna bwati:
Awo olwatuuka Mukalo n'alonda muzzukulu we Ssensalire okugenda n'abaana b'Abataka abalala abaagoberera omulangira Kimera e Bunyoro okujja okusikira entebe za Bajjajjaabe. Omulangira bwe yali
ng'ajja n'addira Mpinga Owoolugave, mutabani wa Kasoma ow'e Migadde, n'amuwa omulimu gw'okulabirira ente ze ze yajja nazo era n'okukwata amata ge ge yanywangako.
Awo bwe batuuka mu kubbo ne wabaawo omuntu n'azza omusango, ne bamuwozesa, omusango ne gumusinga, Omulangira n'alagira Mpinga okutta omusiibe oyo eyali amaze okusalirwa omusango. Mpinga bwe
yali ng'agenda okutta omusibe kwe kugamba munne Ssensalire nti "Nkwatira ku nsumbi y'amata g'omulangira mmale okutta omusibe" Ssensalire naye teyagaana n'akwata ensumbi y'amata. Mpinga naye
omulimu gwo'kuta omusibe teyagulwako. Olwagumala n'agamba Ssensalire nti "Mpa ensumbi yange". Ssensalire kwe kugaanira ensumbi. Mpinga yalaba biri bityo ng'omusango agussa mu maaso ga mukama
wabwe. Abataka bwe baabuuza Ssensalire ky'avudde agaana okuddiza Mpinga ensumbi ye, yabaddamu ng'agamba nti:
"Mpinga bw'amaze okutta omusibe nze ne ndaba ng'engalo ze zirimu omusaayi era nga tezikyasaana kukwata ku makula ga Mulangira".
Omulangira n'Abataka bwe baasala omusango Ssensalire n'asinga era omulimu gw'obusumba n'aguweerwa ddala okuva olwo, ne Mpinga n'aweebwa ogw'obumbowa. Ku Mpinga kwe kwava olugero olugamba nti
"Nkwatirako bwe Bumbowa)
Ente ya Kabaka enkulu Ssensalire gy'alunda eyitibwa "Mugumba" (azaala bagenyi). Endere ya Ssensalire eyamuwebwa Kabaka okufuwa ng'alunda ente ze eyitibwa Takiweereza (y'akiyita ekitunzi)
Abenjovu be baazaala Kabaka Kagulu Tebutwereke. Omukyala eyamuzaala ye Nagujja, muwala wa Ggulu e Busaabala. Abenjovu okkuzaala Kabaka Kagulu kwabeegassa ku Kikka ky'Effumbe ne bafuuka ng'ab'Ekika ekimu.
Olwatuuka Kagulu n'alondebwa okulya Obwakabaka. Bwe yamala okulondebwa abataka ne bakojjaabe ne balaba nga Kagulu tayinza kubuuka ssanga ng'empissa ya Bakabaka bwe yabanga, kubanga nnyina olw'okuba
Owenjovu n'essanga lyalinga nnyina. Walusimbi ne Mukalo baali banywanyi ba mukago. Kyebaava bateesa okugatta Ekika, Kagulu bamuyite Oweffumbe, era bwe gwali.
Kagulu bwe yamala okulya Obwakabaka n'aba mukambwe nnyo. Obuganda tebwalwa ne bumujemeemera, n'agobebwa ku Namulondo. Kagulu bwe yava ku Namulondo Kikulwe ye yaddako. Kikulwe yagenda okulinnya ku Namulondo
ng'Obuganda bulimu akajagalalo kanene olw'effugabbi lya Kagulu eryali liralusizza abantu. Kikulwe ku Namulondo teyalwako. Olwagivvako Muganda we n'agiddako.
Mawanda olwalya Obuganda n'atandika okuyigganya n'okutta Abenjovu olw'okuzaala Kabaka Kagulu eyadaaza Abalangira n'abakopi. Ntambi, kojja wa Kagulu era katikkiro we, baamuttira mu butaka bwe ku lubya.
Abaganda baamuggyako n'enjogera egamba nti:
"Zikulemye ezaalema Ntambi e Lubya (embiro)".
Ntambi yali mukadde. yaddukako katono nga tasobola, nga basogga. Ssensalire e Kawoko ne Kikomeko e Luubu be baawona okuyigganyizibwa mu Kiwendo ekyo.
Ssensalire omulimu gwe ogw'obusumba gwe gwamuwonya. Kikomeko ekyamuwonya kwe kuba omukuumi w'omwalo Buvumbo, Mukasa ne balubaale b'e Ssese abalala mwe bayitanga oluusi nga bagenda eri Kabaka.
Ekiwendo ekyo kyayingera nnyo okugatta Abenjovu ku kika ky'Effumbe.
Nanteza muwala wa Ggulu ye yasitula Abenjovu nate ng'amaze okuzaala Kabaka Jjunju ne Ssemakookiro. Nanteza yali Namasole ku baana be bombi nga balidde Obwakabaka. Nanteza Abaganda gwe baggyako olugero olugamba nti:
"Ekitembe tekissa ebiri, wabula ekya Nanteza".
Ebigambo byo wandiise: 697


text:
Poliisi mu Kampala n’emiriraano erabudde abazadde n’abayizi okubeera abeegendereza ennyo mu kuzza abaana ku masomero olw’abakuluppya abangi ennyo ababateegedde mu kibuga Kampala n’okusingira ddala mu ppaaka za takisi,mu butale egulwa ebikozesebwa ku masomero ssaako mu Bbanka gyebasasulira ebisale.
Ssekamwa wa poliisi mu ttundutundu lino Luke Owoyesigire ategeezezza nti abakuluppya bano beeyambisa nnyo ebiseera nga bino nebatanula okunyaga abazadde n’okubuzaabuza abayizi.Ono ategeezezza nti poliisi esindise basajja baayo mu bitundu ebirimu ebisulo by’abayise n’abadigize okutangira abaana ab’obuwala ab’obuwala obulenzilenzi okubabuzaabuza ne bubibatwalamu.
Mu mawulire g’ensonga z’abaana n’ekitongole kya UNICEF,abazadde bakubiriziddwa okukulembezangamu omukwano mu kukuza n’okugunjula abaana baabwe n’ababeera mu mikono gyabwe ku lw’obulungi bw’obulamu bwabwe obw’omu maaso n’eggwanga lyabwe.Omusasi waffe asisinkanye omukwanaganya w’emirimu gy’okuyigiriza abaana abato eddiini (Sunday School) mu Kanisa ya St James Nakirama Church of Uganda eri wansi w’obusumba bwe Mugongo mu Busaabadinkoni bwe Nateete Antie Elizabeth n’amutegeeza nti Ekyasa ky’okukambuwalira abaana ekiyitiridde kyaggwako abaana ssi bisolo nti balundwa na miggo wabula okubuulirirwa n’okulaga eby’omu maaso awatali kubakubira bitaliimu. Ono asabye abazadde okukuliza abaana mu ddiini ku lw’ensi etalibaamu ntalo na kunenengana ate babayigirize enkwata y’ebintu ey’emirembe.
Eyaliko minister w’eby’empisa n’obuntubulamu Miria Koburunga Matembe ayambalidde abakungu ba ministry y’eby’ensimbi n’okuteekerateekera eggwanga ssaako ab’ekitongole ky’eby’emisolo olw’okusoloozanga bannayuganda obulindo n’obulindo bw’ensimbi nga bayita mu misolo wabula nebatabaako kyebabakolera.Ono asinzidde mu lukungaana olw’okukubaganyirizaamu ebirowoozo olutuuziddwa wano mu Kampala n’agamba nti bannayuganda tebaalikaluubiriziddwa kuweesebwanga misolo gyebataganyulwamu.Matembe agamba nti bo ng’abaalaba ku Gov’t ezaayita balaba ebituli bingi mu buweereza obuliwo ebiro bino.
Ku nsonga z’ababaka ababiri abaatwalibwa ebweru okujjanjabwa Robert Kyagulanyi ne munne Francis Zaake,Matembe atabukidde minister w’eby’obulamu Jane Ruth Aceng eyasinziira ku ssengejjero ly’amawulire n’ategeeza nti eggwanga lirina obujjanjabi obumala obwali bwetaagibwa mu kujjanjaba ababaka bano nga talabawo nsonga lwaki baali baagala okutwalibwa ebunaayira nga buli kimu wano weekiri.Ono avudde mu mbeera n’agamba nti obanga eggwanga lirina buli ekyetaagisa mu by’obujjanjabi talaba nsonga lwaki ba minister ab’eby’obulamu abo bennyini buli lwebalwalako batwalibwa bunaayira okujjanjabwa.
Okutulugunyizibwa,okuboggolerwa ssaako okwolekezebwanga obukambwe ekiyitiridde mu buto kutataaganya enkula y’obwongo bw’omwana nga ne bwababeera akuze n’omwetegereza nnyo omulabamu ekimubulako.
Bwayogeddeko n’omusasi waffe,Omu ku ba Nnakazadde b’eggwanga Omumbejja Nakamanya Sarah kati alera bazzukulube ba Nnakabirye ategeezezza nti omwana bwakambuwalirwa ennyo akuliramu nnyo okwetya n’obutekkiririzaamu ekimuviirako oluusi okulemererwa okubaako kyayiga ob’oluusi ne kyakola ng’asuubira buli kadde kunenyezebwa kwokka.
Ono agamba nti abazadde basaanidde okulaga abaana omukwano ogw’ekigero baleme kubakambuwalira nnyo n’okubabonereza ennyo wabula ate baleme kubaleka kukula nnagalaale,babakangavvulenga wekiba kyetaagisiza.Omwana omu ku buli baana basatu ab’obulenzi ne bannyinaabwe ab’obuwala be batulugunyizibwa mu maka n’okusingira ddala bakazibaggya ba ba nnyaabwe.
Omulamuzi w’eddaala erisooka mu kkooti ya Buganda Road wano mu Kampala Robert Mukanza ayongezzaayo okuwulira omusango gw’abantu omwenda abagambibwa okuwamba n’okutta omuwala Suzan Magara.Kino kiddiridde akuliddemu oluuyi oluwaabi Patricia Cingitho okusaba bongerweyo obudde olw’okunonyereza okukyagenda mu maaso.
Kinajjukirwa nti ng’ennaku z’omwezi 15th omwezi ogw’Omunaana omulamuzi y’omu yagoba okusaba kw’abavunaanibwa bano okw’okwongerayo ensonga za kyebayita okutulugunyizibwa mu kitongole ekikola ku nsonga z’abatulugunyiziddwa.Puliida waabwe Abdul Hakim Lubega ye yali atadde embuga okwemulugunya kw’abavunaanwa bano ng’agamba nti ab’eby’okwerinda baabatulugunyiriza mu buduukulu.
Abataka abasoba mu bikumi 300 ababadde bawangaalira ku kitundu ky’ettaka ly’ebibira erisangibwa ku kyalo Mbale mu ggombolola ye Butuntumula mu district eye Luweero ge bakaaba gebakomba oluvannyuma lwa poliisi leero okumalirira okubasengula ku ttaka eriwerako yiika ebikumi 200 kwebabadde ebbanga erisukka mu myaka amakumi ataano.
Ow’eby’okwerinda ku kyalo kino Kabira Wilson ategeezezza nti poliisi eyiiriddwa olwa leero erabika egendereddwamu kubagobera ddala ssonga ettaka lyonna babadde tebalikozesa wabula baliko katundu butundu ke babadde bakolerako n’okuwangaalirako.Kinajjukirwa nti Omubaka omukyala owa Luweero Yinginiya Lilian Nakate Sseggujja yasabye abataka bano okuguminkirizibwa baleke kusindiikirizibwa ng’abatali kwabwe baveeko nga bamalirizza okukungula ebirime byabwe.
Ministry y’eby’obulamu esambazze ebibadde bigambibwa nti akakiiko k’eby’obulamu ke kaalwisa okutwalibwa kw’ababaka ababiri Robert Kyagulanyi ne munne Francis Zaake okujjanjabwa.Bwayogeddeko ne bannamawulire ku Ssengejjero lyago Minister w’eby’obulamu Dr Jane Ruth Aceng ategeezezza nti oluvannyuma lw’okwanguya kw’omubaka Kyagulanyi n’abantube okukkiriza okukeberebwa abasawo ba Gavumentit yayanguyirwa okutwalibwa ebunaayira okujjanjabwa wabula munne Zaake n’abantube baalwawo okusalawo okumukkiriza okukwatibwako abasawo ba Gov’t.
Aceng ategeezezza nti Omubaka Zaake yagenda okukkiriza okukeberebwa lwali lwa Mukaaga atenga abasawo baali bayingidde ggandaalo nga y’ensonga lwaki baamukeereddeko lwa Bbalaza n’akeberebwa era n’akwasibwa ab’eby’okwerinda nabo bamute agende nga bwegwabadde.
Minister Aceng wabula akakasizza nti Gavumenti tegenda kusasulira bujjanjabi bwa babaka bano olw’ensonga nti embeera mwebaali yali teyeetaaga kutwalibwa bunaayira wabula bo bennyini baayagala baweerezebweyo ob’olyawo bafune obujjanjabi bwe baayagadde sso ssi bwebaalibadde beetaaga okusobola okutereera obulungi.
Eyaliko minister w’eby’amayumba n’enkulaakulana y’ebibuga Cap Francis Babu akakasizza nti Kabwejungira M7 akoze ekimala nga kye kiseera entebe agikwase omuntu omulala.
Ono asinzidde ku lutimbe lwa Terefayina ya NBS emu ku z’amanyi mu ggwanga mu Kalasamayanzi akayise n’ategeeza nti kituufu Mwami Museveni aliko byakoledde eggwanga era bannayuganda tebali nga bweyabasanga wabula kyebayita Demokulaasiya kimukaluubiridde okussa mu nkola era ng’amawanga amalala bwekigalema abantu nebalondanga wabula okulonda ne kwetabikangamu ebitategeerekeka bulungi era abantu nebatakulemberwa be beerondedde mu mirembe.
Ekittavvu ky’abakozi mu ggwanga ekya NSSF kirangiridde amagoba ga bitundu 15% eri abakozi abateresi mukyo okuva n’olwa leero.Kino kirangiriddwa Minister Omubeezi ow’eby’ensimbi n’okuteekerateekera eggwanga Gabriel Ajedra mu lukungaana olw’enjawulo olutuuziddwa wano mu Kampala nga wetwogerera n’obubaka obukakasa abateresi ensimbi ze balinayo empya oluvannyuma lw’okukubisibwamu amagoba agalangiriddwa bwatandisedda okubatuukako nga buyita ku masimu ag’omu ngalo.
Poliisi mu ttundutundu lya Savanna ekakasizza okulabwa kw’abaana ababiri ababadde bawambiddwa okuva ku bazadde baabwe e Bukuuku ekisangibwa ku nsalo ya district ye Nakaseke ne Luweero.Ssekamwa wa poliisi mu ttundutundu lino Paul Kangavve ategeezezza nti wabula bakyawenja omusajja nnannyini ssimu eyabadde ekubira bazadde baabwe nga basabwa Ssente za Kantanyi ate abaana.Bano kuliko abadde atemera mu myaka 16 n’ow’emyaka Omusanvu.
Ku nsonga z’abasibe amakumi 46 abaayooleddwa jjo mu bbinu eryabaddewo nga bannaLuweero baaniriza Omubaka wa Kyaddondo East mu lukiiko lw’eggwanga olukulu Robert Kyagulanyi bweyabadde ayita mu bitundu bya Luweero.Kangavve agamba nti batandise okubasunsulamu balabe abazzi b’emisango kayingo bavunaanwe.


text:
Live At 1 Full News Bulletin.
Get in touch
Recent Posts
Most Popular
Liigi ya Startimes Ezeemu
League y’eggwanga eyababinwera ezeemu okuttojjera olwalero emipiira ena gyegizanyidwa. E Lugogo, KCCA FC ekoze amaliri ga 0-0 ne Kirinya Jinja SS, ate Vipers ekubye...
Omwoleso Gugguddwawo
Uganda yeemu ku mawanga agavaamu ebintu byoyinza okuyita ebibisi kyokka bwebigenda ebweri olwo nebijjibwamu ebintu amakula ebizzibwa kuno ate ku buseere. Bannamakolera baakuno bagamba...
Abakukusa Ebintu Bakozesa Ggaali – URA
Ekitongole ekiwooza omusolo ekya URA kiboye ebyamaguzi ebiwera ebiyingizibwa mugwanga ngabikukusibwa. Mu bimu ku bintu bino ebikukusibwa ebikwatiddwa mubaddemu omuceere, Sukaali ne Butto nga...
Aba DP e Masaka Basula mu Kutya
Abakulembeze mu kibiina kya Democratic party e Masaka wowulira bino nga kati abasula ku butaakye oluvanyuma lw’abantu abatandise oky’okubatiisatiisa okubatta nga n’abamu bagamba abazigu...
Ssente Ezikola Enguudo Zizze
Entambula yebiduka esanyaladde ku luguudo oluva e Wobulenzi okugeda e Waluleeta mu gombolola ye Makulubita olw’ekire kyenkuba ekitonye nekileetera oluguudo luno olumazze ebbanga nga...


text:
Distance
distance calculator for the cities begins with kit in ug.
Kitabanyaga, Kitabazi, Kitabazi, Kitabona, Kitabowa, Kitabumba, Kitagata, Kitagata, Kitago, Kitagobwa, Kitagwenda County, Kitahulira, Kitaigalwa, Kitaka, Kitakomaga, Kitala, Kitala, Kitale, Kitaleba, Kitaleesa, Kitalikikyo, Kitamba, Kitamba Parish, Kitambuza, Kitamilo, Kitamiro, Kitana, Kitanaba, Kitanaba, Kitananulwa, Kitanda, Kitanga, Kitangira, Kitantalo, Kitantalo, Kitantalo, Kitanyata, Kitara, Kitarasa, Kitatya, Kitatya, Kitavuja, Kitavujja, Kitawa, Kitawe, Kitawemba, Kitawoi, Kitawoi, Kitaya, Kitayita, Kitayita, Kitayita, Kitayunjwa, Kitayunjwa, Kitayunjwa, Kitazi, Kitebe-Namaliga, Kitebera, Kitebere, Kitebi, Kitebutura, Kiteezi, Kitega, Kitega, Kitega, Kitego, Kitegombwa, Kitegula, Kitegwa, Kitegwa, Kitegwe, Kitehe, Kiteigalwa, Kitekura, Kitela, Kitemba, Kitembe, Kitembo, Kiteme, Kiteme, Kitemi, Kitemi, Kitemu, Kitemu, Kitemuzi, Kitemuzi, Kitenda, Kitende, Kitende, Kitenga, Kitenga, Kitenga, Kitengesa, Kitengesa, Kitengesa, Kitengeta, Kitengya, Kitengya, Kiteny, Kiteny Parish, Kitera, Kiteredde, Kiteredde, Kiteredde, Kiterede, Kiterede, Kiternu, Kitete, Kitetika, Kiteyongera, Kitezi, Kitgum, Kitgum District, Kitgum Matidi, Kitgum Matidi Sub-County, Kitgum Town Council, Kitholhu, Kitholhu, Kiti, Kiti, Kiti, Kiti, Kitibya, Kitikifumba, Kitiko-Birongo, Kitimba, Kitinale, Kitinda, Kitindya, Kitini, Kitinkokola, Kito, Kito, Kito, Kito, Kito, Kito, Kitoba, Kitoba, Kitodha, Kitodha, Kitogo, Kitogo, Kitohwa, Kitojjo, Kitojo, Kitojo, Kitojo, Kitojo, Kitoke, Kitoko, Kitokolo, Kitoma, Kitoma, Kitoma, Kitoma, Kitoma, Kitombi, Kitondo, Kitondo, Kitongo, Kitongo, Kitongo, Kitongore, Kitono, Kitontogolo, Kitontoro, Kitonya, Kitonzi Ward, Kitooka, Kitoola, Kitooro Parish, Kitoro, Kitosi, Kitoto, Kitotolo, Kitouu, Kitovu, Kitovu, Kitovu, Kitovu, Kitovu, Kitovu, Kitovu, Kitovu, Kitozho, Kitozho, Kitswamba, Kitto, Kituba, Kitubulu, Kitukiro, Kitukiro, Kitukiro, Kituku, Kitukutwe, Kitula, Kitulugunya, Kitumba, Kitumba, Kitumba, Kitumba, Kitumba, Kitumba, Kitumba, Kitumba, Kitumberi, Kitumbezi, Kitumbi, Kitumbi, Kituna, Kitunga Parish, Kitunguru, Kitungwa, Kitunku, Kituntu, Kituntu, Kituntu, Kitunya, Kitunze, Kituule, Kituura, Kituuza, Kitwa, Kitwanga, Kitwanga, Kitwara, Kitwara, Kitwe, Kitwe, Kitwe, Kitwe, Kitwe Town Council, Kitwera, Kityabule, Kityerera, Kityerera, Kityerera, Kityerera,
ADS


text:
Bya Kizindo Lule
Olwa leero lwa Mukasa Olw’okusatu ennaku z’omwezi ziri 21st omwezi guno ogwa Ssebaaseka Ogw’omukaaga.
Leero tutunuulidde ennono z’erinnya ly’Ow’essaza Bugerere erya Mugerere.
Ekitundu ky’essaza lino ekiriranye amabira ga Kyaggwe kyayitibwanga Bulondoganyi nga n’abakibeeramu bayitibwa Balondoganyi era Obugerere bwennyini bwafugibwanga omukulu eyayitibwanga Namuyonjo n’abantube ne bayitibwa Banyala.
Omuzira Semei Rwakirenzi Kakungulu ye yagaziya ennyo Obulondoganyi/Obugerere buno ng’amaze okulwanyisa Namuyonjo eyali afugayo ku lw’Omukama wa Bunyoro.
Erinnya Mugerere lyali lya Balangira ba Banyala ab’enda ya Namuyonjo mu Bukama bwa Bunyoro wabula oluvannyuma lyalondebwa okusigala nga ly’ery’ow’essaza eryo.
Omukubiriza w’olukiiko lw’eggwanga Rebecca Alitwala Kadaga y’akulembeddemu abakungu ba ministry y’eby’obulamu okukuza olunaku lw’okujjuukirirako kaweefube w’okulwanyisa ekirwadde kya Sickle Cell ku mikolo egitegekeddwa e Kamuli olwa leero.
Emikolo gino gyakuvugirako omubala ogugamba nti ‘’Muveeyo mwogere’’ ku kirwadde kino nga Kamuli yalondebwa engeri oluvannyuma lw’okusangibwa nga yeemu ku zisingamu abantu abalina obulemu buno.
Olwa leero lwa Nagawonye olw’Okutaano ennaku z’omwezi ziri 16th omwezi ogwa Ssebaaseka Ogw’omukaaga.
Mu kawaayiro kaffe kano ak’Omumuli gw’eby’ennono,leero tutunuulidde erinnya Boogere.Erinnya lino litera okutuumwa ng’eribbule nga mu lulyo olwo lyaliko alirina ate abalala nebalituuma nga lya bwalule.
Erinnya lino lituumwannyo abaana ab’obulenzi naye ng’emirundi egisinga litera kuweebwa abo abaana ababa bazaaliddwa ng’embuto za bannyabwe ezo zoogereddwa bingi.
Erinnya lino lya lugero nga lugamba nti ‘’Bakale boogere nga bamugambye gwayagala’’ ekitegeeza nti emirundi egisinga omuntu bwayogerwako amazima tatera kukaalaamuka atera n’abita.
Ssaabasajja Kabaka wa Buganda Ronald Muwenda Mutebi II asiimye ne yeetaba mu kugema abaana abakungaanyiziddwa ku ddwaliro lye Ntwetwe Health Centre III mu lussisira lw’eby’obulamu olwakubiddwawo Obwakabaka bwa Buganda.Atusakira ag’Embuga Zirimala Daudi eyessizza mu ddene n’awondera Omutanda ategeezezza nti abalwadde nkumi na nkumi be bajjanjabiddwa.Ono ayogedde n’omu ku basawo owa Mukwaya General Hospital akuliddemu banne n’ategeeza nti abasinga ku balwadde abajjanjabiddwa mu lusiisira luno basangiddwa n’omusujja gw’ensiri ng’abasinga ku bano babadde bakyala bazito n’abaana abato.
Ssaabasajja Kabaka wano w’asuubirwa okuva ate agende mu nteekateeka y’eby’enjigiriza era mu ssazalye lino erye Ssingo ewa musajjawe Mukwenda.
Bya Kizindo Lule
Olwa leero lwa Walumbe Olw’okubiri ennaku z’omwezi ziri 13th omwezi ogwa Ssebaaseka Ogw’omukaaga.
Olwa leero njagadde tuyige ku nnono y’erinnya Kimera ery’Abalangira.
Kimera omubereberye yali mutabani wa Mulangira Kalemeera eyawangangusibwa mu Bunyoro ng’ono gyeyamuzaalira mu muka Kabaka wa Bunyoro Winyi ow’enseenene Wannyana.
Ng’Obuganda bulakasidde tewali Kabaka oluvannyuma lwa Ccwa Nnabakka okubula bwasalawo okunona Omulangira eyayitibwanga Wakyama Kalemeera gweyazaalira e Bunyoro oluvannyuma eyatuumwa Kimera ajje asikire entebe y’abajjajjaabe.
Ono yanonwa abataka abawerako mu kiseera Ssebwana weyakuumiranga Nnamulondo.
Abamu ku bataka Omulangira ono beyajja nabo okuva e Bunyoro kwaliko Katumba eyafuuka Mugema,Makumbi eyafuuka Kayiira GaajuuleNsamba Lukonge owe Buwanda n’abalala.
Omulangira ono Obwakabaka yabuuliira Ganda n’akuba Embuga ku Masanafu era bweyava awo n’agenda azimba ku Lubaga.
Ono abe Bunyoro gyeyazaalirwa era gyeyakulira be baamwogerako nti Omulangira eyamera ku Buganda Kimera,okuva olwo n’akazibwako Kimera.
Ono ye Kabaka ayogerwako okusinga okuleeta kuno Abanyoro olw’okuzaalirwa mu Lubiri lwa Kabaka waayo.
Oluuyi oluvvunkanira obukulembeze mu ggwanga lya South Sudan oluli emabega w’eyaliko omumyuka w’omukulembeze w’eggwanga eryo lunyomodde entegeeragana eyatuukiddwako ne Gov’t ya wano ku kussa wansi eby’okulwanyisa n’okusitulanga endooliito mu ggwanga eryo ezitaggwa.
Amyuka Ssekamwa w’oluuyi oluwabula Gov’t eyo Col Lam Paul ategeezezza nti ebyo byabadde byoya byanswa.
Omubaka wa Ggomba mu lukiiko lw’eggwanga olukulu Kalule Ssengo abazadde abalemereddwa okusasulira abaana baabwe ssente z’eky’emisana ku masomero amaliridde kubavunana.
Ono ategeezezza nti akwataganye ne poliisi awamu n’abakulira amasomero bawenje abazadde bonna abaagala okulemesa ensoma y’abaana baabwe.John Bemba atangaazizza.
Omu ku banene ku luuyi oluwabula Gov’t ya kuno asongeddwamu olunwe mu kibbattaka.Munnayuganda akolera mu ggwanga lya South Africa Steven Wobweni agamba nti Nandala Mafabi aliko ensimbi zeyamuwola oluvannyuma lw’okumusingira ekyapa ky’ettakalye wabula oluvannyuma n’akitegeera nti yeekobaana n’abakungu b’eby’ettaka n’akyusa ekyapa kino n’akizza mu mannyage.
Ono agamba nti yaalibadde mwetegefu okusasula ensimbi z’omukulu ono ng’amuteereddemu n’amagoba wabula amusaba Obuwumbi Butaano ssonga n’ettakalye atandise okulizimbako ebizimbe oluvannyuma lw’okumutegeeza nga ye bwatali muwozi wa nsimbi.
Bya Kizindo Lule
Olwa leero lwa Kazooba Olwa Bbalaza,ennaku z’omwezi ziri 12th omwezi ogwa Ssebaaseka Ogw’omukaaga.
Mu kawaayiro kaffe kano ak’Omumuli gw’eby’ennono leero tutunuulidde erimu ku mannya agaava mu ntabaalo za Buganda n’amawanga amalala erya Ngabo.
Engabo emanyiddwa ng’eky’okulwanyisa ekitangira omutabaazi/omulwanyi obutafumitwa Ffumu lya mulabe eky’okulwanyisa ekyakozesebwanga ennyo mu nnono y’entalo.
Bakyala b’abatabaazi abaabanga basigadde n’embuto bwebaazaalanga abaana ab’obulenzi n’ab’obuwala b’abatuumanga Ngabo erinnya lyebaasalangako obusazi.
Erinnya lino mu bulambirira liri ‘Ngabotekyala’ eriva mu lugero olugamba nti ‘‘Nngabotekyala etabaala butabaazi’’
Abantu abaateranga okutuumwa erinnya lino tebaabanga bangu, era abazze bagoberera eby’obufuzi bya wano mujjukira bulungi Pastor Happy David Ngabo eyasabisanga e Najjanankumbi ku kitebe kya FDC.
Erinnya eddala eryefaananyiriza ku lino lya Ngabompya ewoomera Omutabaazi.
Poliisi e Wandegeya eriko abantu mukaaga beetadde emabega w’emitayimbwa lwabigambibwa nti be bamu kubeenyigira mu bunyazi obwafiiriza Kampuni y’eby’empuliziganya eya Airtel obulundo n’obulindo bw’ensimbi.
Ow’eby’amateeka mu kitongole kya UCC Abdul Salaam Waiswa ategeezezza nti bano bakwatiddwa oluvannyuma lw’okutemezebwako nti waliwo abakuluppya abaabayingiridde nebakyusanga amasimu agafuluma n’agayingira eggwanga ekyabafiirizza ensimbi.Ono ategeezezza nti bano baakuggulwako emisango gy’okunyaga nga beeyambisa amagezi ag’ekikugu.


text:
Amasomo – 19th July 2018
WIIKI XV MU BW’OMWAKA (II) OLWOKUNA (19TH JULY 2018)
OLUYIMBA OLW’AMAYINGIRA Zab 16, 15
Sso nze mu butuufu mwe ndirabira amaaso go, okukutunuulira. Ndimatira, ekitiibwa kyo bwe kirirabika!
ESSOMO I
Muzuukuke, muyimbe mmwe ababeera mu nfuufu.
Bye tusoma mu kitabo kya Yisaaya Omulanzi. (26, 7 – 9. 12. 16 – 19).
Ekkubo ly’omutuufu liba ttereevu; olunngamya ekkubo ly’omuntu omulungi. Nga tukutte ekkubo ery’ennamula yo, Mukama waffe, mu ggwe mwe mutuli essuubi; okujjukiranga erinnya lyo, omwoyo gwaffe kye gwetaaga. Omwoyo gwange ggwe gwegomba ekiro, omutima gwange ggwe gwe gunoonyeza ddala. Anti ensi bw’egendera ku nnamula yo, abali ku nsi lwe bategeera obutuufu bwe buba. Mukama waffe, otuwadde akalembereza,otuyisizza ng’ebikolwa byaffe bwe bisaanira. Ayi Mukama, bwe baagwa mu buyinike baakunoonya, baalaajaniranga gy’oli bwe wababonerezanga. Era kyenkana ng’omukazi ali olubuto, bwe yeenyoola n’akuba n’ebiwoobe ng’alumwa, ng’entuuko ze ziri kumpi, naffe bwe twali mu maaso go, Mukama waffe, twafuna olubuto, ne twenyoola, ffe nno twazaala mpewo. Mu nsi tituzaddeemu kulokoka, era abantu mu nsi tibafudde. Abafu bo bagenda kulama, emibiri gyabwe girizuukira. Mmwe abali mu nfuufu, muzuukuke era muyimbise ssanyu! Kubanga omusulo gwo, gwe musulo ogw’ekitangaala, era ogenda kugutonnyesa ku nsi ey’ekisiikirize. Ebyo Omukama y’abyogera.
OLUYIMBA OLW’OKWEBUULIRIRA: Zab 101, 13 – 21
EKIDDIBWAMU: Omukama yayima mu ggulu n’atunuulira mu nsi!
Naye ggwe, ayi Mukama, osigalawo emirembe gyonna, n’erinnya lyo mu mazadde gonna.* Ggwe nno situka oddiremu Siyoni, anti abaweereza bo amayinja ge bagaagala, n’ennaku zibakwata olw’okulaba bw’azikiridde. Ekidd.
N’abaamawanga Iwe balissaamu erinnya lyo ekitiibwa, ne bakabaka bonna ab’ensi ne bakuwa ekitiibwa kyo.* Omukama n’akyukira eri okuwanjaga kw’abanaku, n’ateemansula kwegayirira kwabwe. Ekidd.
Bino biwandiikirwe ezzadde eririddirira, n’eggwanga eriritondebwa lirigulumiriza wamu Omukama.* Awulire abasibe bwe basinda alokole abasuliridde okufa. Ekidd.
OKWANIRIZA EVANJIRI
Alleluya. Katonda yaggya mu ya n’atuzaala n’ekigambo ky’amazima ng’ayagala mu bitonde bye, ffe tuba tubeera ebibala ebibereberye. Alleluya.
EVANJIRI
Ndi mukkakkamu n’omwetowaze mu mwoyo
Ebigambo by’Evanjiri ya Mukama waffe Yezu Kristu ebivudde mu Matayo. (11, 28 – 30)
Mu budde buli, Yezu yayanukula n’agamba nti: Mujje gye ndi mmwe mwenna abategana n’abakabiriddwa, nze mbatowolokose! Mwetikke ekikoligo kyange, era munjigireko, kuba ndi muteefu era mwetowaze mu mwoyo; olwo emyoyo giribakka! Kubanga ekikoligo kyange kiwooma, n’omugugu gwange mwangu. Ebyo Omukama y’abyogera.


text:
OLUNAKU OLW’EKKUMI N’ENNYA: OKUZIYIZA OMUBI.
Nnyinza ntya okukola ku nsonga z’omubi?
Olunaku lumu waabalukawo okukaayana wakati wabakulu ab’okuntiko abaddukanya kampuni yaffe, kiki ekyavirako akasambatuko kano? Nali sirina ky’enkitegeddeko wadde! Akawungeezi ako, bwe nali nga soma akatabo akayitibwa “okukola ku nsonga z’omubi”, n’ekinzijira nti sitaani, omulabe wa Katonda omukulu, ayinza okuba nga yatabangula wamu n’okuletawo emitawana mu bakulu bano. Omuwandiisi w’akatabo kano akozesa engeri y’okunyonyola obuyinza bwetulina okuyita mu Kristo okusobola okutondawo enjawulo: okugeza omuntu ayambadde engoye ze ezabulijjo ali wakati w’enguudo we zawukanira, ate nga emotoka nyingi ziripaganye. Bambi natandika okuwuuba emikono gye obutakoowa nga agezaako okuziyimiriza ezo ezijja, wabula zisigala zimuyitako nga n’okwesoozazesooza kati nalowooza era nakola enkyukakyuka emu yokka. Neyenaanika ekyambalo kyabaserikale ab’ebidduka. Amangu ddala, abagoba batandika okukolerawo kyalagira. Wano no wenajja eky’okuddamu kyange. Singa nyambala Kristo, mba nsobola okusalirawo engendo z’emyoyo. Kale nenyambala ekyambalo, nensaba mu linnya lya Yesu, ne ntwala obuyinza eri amaanyi ago ag’omutawaana agatalabikirawo. Ekyanewunyisa nange, ekizibu kyali kisaanuse ng’olufu we lwabukira ku lunaku olw’okubiri. Omubi ddala mulabe atabusibwabusibwa. Eyaliko malaika asinga obukulu, bwe yajeema era bwatyo n’asuulibwa okuva mu Ggulu (Soma Isaaya 14:12). Wadde nga yawangulwa Yesu mu kufa kwe ku musalaba, setaani yeyongera bweyongezi mu ngeri y’okutiisatisa, okujungajunga era n’okulimba abantu ba Katonda. Yesu, ye yamuyita mubi eyajja okubba, okuta n’okuzikiriza. Olwo kati ffe tukole tutya? Baibuli etutegeeza nti “Tumuziyize era naye anatuddukanga” Yakobo 4:7. Mungeri endala, yambala ekyambalo eky’abapoolisi!
Olunyiriri olw’okukwata: Isaaya 49:25. “Naye bw’atyo bw’ayogera Mukama nti n’abo abamaanyi be baawamba baliggibwawo, n’omunyago gw’abentiisa guliteebwa; kubanga ndiyomba n’oyo ayomba naawe, era ndilokola abaana bo.”


text:
Bya Kizindo Lule
Olwa leero lwa Kazooba olwa Bbalaza,ennaku z’omwezi ziri 17th omwezi guno ogwa Kasambula Ogw’omusanvu.
Leero njagadde twogere ku nnono z’erinnya Kibuuka.
Erinnya lino lyatandikira ku Musajja Kyobe mutabani wa Wannema abaabeeranga e Ssese mu Bizinga.
Erinnya Kibuuka,Kyobe yaliggya ku ngeri gyeyajjamu ku lukalu ng’ava e Ssese,banne bwebaali baamusaba asaabale nabo mu lyato n’agaana era n’abasaba basaabale bagende.
Kalyesubula ne banne bagenda okugoba ku lukalu nga Kyobe mutaka wajjo nebeebuuza nti’’ Ono abuuse bubuusi?’’ weyaggya erinnya Kibuuka.
Kibuuka yasimba ekitooke nga y’akagoba ku lukalu e Nsamu ku mwalo Mulindi.
Kino olwassa abanyolo nebagenda bayunjeeko ettooke,Kibuuka olwabalaba n’atanula okulwana nabo okutuusa lwebaamutta.
Ku kitooke kino Abaganda baggyako olugero nti ‘’ Oli kalunsambulira nga Kitooke kya Kibuuka’’.
Kibuuka ono era y’amanyiddwanga Kibuuka Omumbaale eyalwanirako Nakibinge Omulwanyammuli mu lutalo n’Abanyolo.
Bya Kizindo Lule
Olwa leero lwa Nagawonye olw’okutaano,ennaku z’omwezi ziri 7th omwezi guno ogwa Kasambula Ogw’omusanvu.
Leero njagadde tutangaale ku mannya g’ebitiibwa byozze osomako mu kawaayiro kaffe kano okuli;Ssaabagabo ,Ssaabaddu,Ssaabawaali ne Musaale.
Ebitiibwa oba amannya gano byaweebwanga bakulu abamu ku b’amasaza ga Buganda okugeza;
Kaggo afuga Bulemeezi ewaffe mu Balyannaka ye Ssaabaddu wa Buganda nga Ssaabaddu kitegeeza y’afuga abaddu bonna oba abasajja ba Kabaka.
Mukwenda afuga essaza lye Ssingo ye Ssaabagabo w’Obuganda akuuma engabo ya Kabaka Kamanyi.
Ssekiboobo afuga essaza lye Kyaggwe ye mukulu w’abaddu bonna abawuulu edda abaayitibwanga Abawaali era ye Ssaabawaali.
Kayima afuga essaza lya Mawokota ye Musaale eyakulemberangamu olunyiri lw’abalwanyi ba Kabaka nga bagenda okutabaala bwatyo n’asigaza obwa Musaale.
Bya Kizindo Lule
Olwa leero lwa Kazooba olwa Bbalaza ennaku z’omwezi ziri 5th omwezi ogwa Ssebaaseka Ogw’omukaaga.
Mu kawaayiro kaffe kano ak’Omumuli gw’eby’ennono njagadde leero tutunuulire amannya agaatuumibwanga abaana olw’ebifo gyebaazaalirwanga.
Abaana ab’obulenzi abaazalirwanga okumpi n’olusozi Bbowa mu Bulemeezi baatuumwanga Ssebbowa ate ab’obuwala ne batuumwa Nabbowa.
Ssempa ne Nampa nago gaatuumwanga mu Bulemeezi abaana abaazaalirwanga okumpi n’olusozi Ssempa era mu Bulemeezi okuliraana omugga Lwajjali ne Lumansi.
Sseggalye ne Naggalye nago gaatuumwanga abaana abaazaalirwanga ku mutala Sseggalye era ogusangibwa ewa Kangaawo mu Bulemeezi.
Ssettimba ne Nattimba nago gaatuumwanga abaana abaazaalirwanga okumpi n’omugga Ttimba oguli mu butaka bw’abe Ffumbe e Bulamba mu Bulemeezi.


text:
Nate emikutu gyamawulire egyayitibwa okulabikako mu kakiiko ka Paalimenti akakwasisa empisa giremereddwa okweyanjulayo era nga bano bagamba nti akakiiko kano tekalina buyinza bubawozesa.
Wabula ababaka kino kibaggye mu mbeera era bwebatyo nebagiwa omukisa ogusembayo okweyanjula nga ssinga balemererwa okulabikako mu kakiiko kano omulundi ogw’okusatu kaakubajjuutuka.
Bannamawulire Nate Tebazze mu Paalimenti
Nate emikutu gyamawulire egyayitibwa okulabikako mu kakiiko ka Paalimenti akakwasisa empisa giremereddwa okweyanjulayo era nga bano bagamba nti akakiiko kano tekalina buyinza bubawozesa.


text:
Poliisi mu Arua ekakasizza okukwatibwa kw’ababaka abawerako ku luuyi oluwabula Gavumenti mu lukiiko lw’eggwanga olukulu embeera bweyayonoonese akawungeezi akayise Kabwejungira Museveni bweyagwisanyizza obwenyi n’abali ku luuyi olwo abawagira Kassiano Wadri azze ku bwannamunigina ku bubaka bwa Munisipaali eyo.
Aduumira poliisi mu ttundutundu eryo Jonathan Musinguzi ategeezezza nti weewaawo Wadri be baamukutte n’ababaka baatannayasanguza mannya wabula Bobi Wine tebamulina.Byo eby’okwerinda eruuyi eyo bikyayongerwamu ebirungo olw’akalulu akasuubirwa olunaku lw’enkya okuba aka kanaayokya ani.


text:
Ku ntandikwa ya sabiiti eno, ssabaduumizi wa poliisi Gen. Kale Kayihura yawa omuserikale we akulira abakozi Andrew Felix Kaweesi eddimu ly’okukulira ekitongole ekyogezi mu poliisi.
Kino kyaggira mu kiseera nga poliisi egezaako okuddaabiriza erinnya lyayo olw’emivuyo egizze gibaawo omwali okukuba abawagizi ba DR Besigye emiggo n’ebirala.
Wabula abakugu n’abantu b’abulijjo bakubye tooki mu bukulembeze obwaweereddwa Kaweesi nga abalala bagamba nti omulimu ajja gusobola sso nga abandi bagamba nti yaweereddwa kubikkilira kitongole kya poliisi.


text:
Ekiwandiiko#1 » Muzigo 11th, 2016, 8:04 pm
BYA KIZZA KYEYUNE DEOGRATIUS
EMBAGA YA BAGANDA
Katonda bweyamala okutonda nsi eno, yagiteekamu abantu babiri Adamu ne Eva, era nÔÇÖabagamba nti, muzaale mwale. Kaakati nno omuntu okubeera ne munne ssi musango. Wano ewaffe mu Buganda, omuntu bweyabanga atuusizza ekiseera ekyÔÇÖokuwasa, oba okufumbirwa, bÔÇÖamunoonyezanga omuntu gwÔÇÖanaawasa oba gwÔÇÖanaafumbirwa. Omulimu guno ogwÔÇÖokunoonyeza omuntu atuusizza okufumbirwa gwakolebwanga ssenga wÔÇÖomuwala ate ku ludda olwÔÇÖomulenzi, gwÔÇÖakolebwanga Taata wÔÇÖomulenzi. Nazzi kuno, abantu baawasanga nju! Nga omuntu okumunoonyeza gwÔÇÖanaawasa oba gwÔÇÖanaafumbirwa, nga basinziira ku nju. Taata wÔÇÖomulenzi oba ssenga wÔÇÖomuwala bwebaabanga banoonyeza abaana baabwe, baafangayo nnyo okulaba nti, enju mwebagenda okuwasa oba okufumbirwa yeeyisa etya! Erimu emize emibi oba nedda,ye abaffe ba ggwanga ki? Beddira muziro ki? Kubanga wano ewaffe mu Buganda omuntu azira emiziro ebiri, ogwa kitaawe gwe yeddira nÔÇÖogwa nnyina. Baasinziiranga ku bintu bingi nnyo, naye maama kati abÔÇÖomulembe guno ku kikumi (100) osangako abiri mu bataano (25) abagendera ku nkola yaffe eyedda. Taata wÔÇÖomulenzi bweyamalanga okukkaanya ne taata wÔÇÖomuwala oba ssenga wÔÇÖomuwala bweyamalanga okukkaanya ne taata wÔÇÖomulenzi,ekyaddangako kwÔÇÖabanga kukyala, era essaawa zebaakyalirangamu zaabanga zÔÇÖamannyuka, ekyabanga ekigendererwa kulaba nti, bwaba tannaba kunaaba oba kwerongoosa aba afaanana atya, ekyaddangako kwabanga kwogereza, ekyo bwekyaggwanga nga babasalira ebintu. Bwebaamalanga okubasalira ebintu, ekyaddangako kwabanga kwanjula.
KATULABE OKWANJULA BWEKUBEERA
Mukwanjula baabasaliranga bino,
´ü Ebita byÔÇÖomwenge okugeza nga bitaano oba mukaaga
´ü Embugo okugeza nga mukaaga, kyasinziiranga ku muwendo bbo gwebaabanga baagala.
´ü Enkoko yÔÇÖomuko
´ü Ettooke
´ü Ekisambi kye nnyama (ekiyingula)
´ü Endeku yÔÇÖomwenge, endeku eyo yajjirangako enseke bbiri (2)
´ü Omutwalo gwa Taata, nÔÇÖebintu ebirala bingi nnyo ebigendera kwebyo.
KU MBAGA KWENNYINI
Kulunaku olwo lwennyini, abako bajja nÔÇÖebintu bye baabasalira, era wamu nÔÇÖebyomuwala. Ewaka gyebazaala omuwala, baba baategeseeyo bulungi nnyo, kuba baba bagenda kukyaza abagenyi, era nÔÇÖabataka bÔÇÖokukyalo nabo babategeka nebabatuuza nebabagabula, nebalinda okulaba abako abajja okunona omuwala (omugole). Abako abajja bajja nÔÇÖomuntu omwogezi anaayogerera kawasa, era nÔÇÖewaabwe wÔÇÖomuwala nayo wabaayo omwogezi ayogerera taata wÔÇÖomuwala. Amangu ddala nga abako bamaze okutuuka, baanirizibwa era nebabatuuza, batandika okwennyonnyolako gye bavudde, era babuuzibwa ekibaleese, baddamu ensonga ebaleese nga basaba okuzaalibwa mu luggya olwo, bwebabakkiriza okuzaalibwa mu luggya olwo, bajuliza ssenga wÔÇÖoluggya olwo, ssenga wÔÇÖoluggya olwo ategeeza mwannyina ensonga ereese abantu abo, era emikolo gyonna gitambulira ku ssenga.omugole gwe bazze okukyalira, ssenga amujjayo mu nju naamuleeta ebweru abuuze ku bagenyi, bwamala okubuuza ku bagenyi, addayo, naakomawo omulundi ogwokubiri, okumuwa ekimuli okumwawula ku basigaddewo.
Ekyo bwekiggwa mwannyina amugaba, era abantu bonna ababa bazze ku mukolo, balaba kawasa aba agenda okuwasa omuwala, era omuwala oyo ayawuka ku banne ababa batannaba kufumbirwa. Omuko aba agabye omuwala, bamuwa enkoko ye mulujjudde nga abantu bonna balaba kubanga naye omugole amugaba mulujjudde. Omugole nga tebannaba kumujjayo mu nju, wabaawo abantu abenjawulo abajja okubuuza (okulamusa) abako. Ebyo byetulabye waggulu bwebiggwa, abako batandika okuleeta ebintu ebyÔÇÖabasalirwa, era babisomba babireeta mu kidaala, bwebamala okubireeta, babyanjulira taata wÔÇÖomuwala, taata wÔÇÖomuwala bwebamala okubimuwa, abisiima era nÔÇÖabeebaza okutuukiriza bye baabagamba, abasabira omukisa obufumbo bwabwe okutambula obulungi.
OMUTWALO
Omutwalo guno, abako bwebamala okuwaayo ebintu ebyÔÇÖabasalirwa, kawasa yennyini aleeta omutwalo naaguwa kitaawe (ssezaala we) ogwo omutwalo gwegulaga nti amuguze.ekyo bwekyaggwanga, omuko kawasa, ne ssenga we ne kitaawe ne mwannyina, baabatwalanga mu nju nebafuna olwendo lwa mazzi ne ntaba Luganda, naye kati ebyÔÇÖomulembe guno bagabula mmere. Bwebaamalanga okulya nga baddayo bagenda ewaabwe. Abantu abaasigalangawo baasigalanga mukusanyuka, nga era bwetulaba ku mulembe guno, abantu bakuba endongo, naye ate abedda bbo baakubanga ngoma.
KAASUZE KATYA?
Kaasuze katya? aleetebwa kwolwo omugole lwÔÇÖagattibwa ku makya.
ENKEERA NGA EMBAGA EWEDDE
Embaga bweyabanga ewedde, enkeera ssenga yagobereranga ensonga zino wammanga:
´ü Yagobereranga nti, omuwala abadde mbeerera? Oba nedda.
´ü Omulenzi naye abadde nteeka? Oba nedda.
Singa omuwala yabanga mbeerera, ssenga enkeera yajjanga nÔÇÖobuwanguzi obulaga nti, yakuumanga bulungi omwana we. Ate omulenzi bweyasangibwanga nga nteeka, ye yafunanga enkoko. Ensonga ezo zonna zaatambuliranga ku ssenga.
OMUKOLO GWÔÇÖOKUZZA OMUZIGO
Mukuzza omuzigo mubaamu bino wammanga:
´ü Maama wÔÇÖomuwala baweerezeganya embugo (engoye) ne maama wÔÇÖomulenzi. Engoye zino zebaweerezeganya, zeezo zebeeyambisanga nga balabirira abaana. NÔÇÖebizigo omwana omuwala bye yeeyambisanga erudda nÔÇÖerudda nabyo nebiweerezeganya.
Mukuzza omuzigo omuwala afuna abantu abamuwerekerako nebatwala ebintu bino wammanga;
- Ekisooka batwala enkoko empanga ne nkazi, nÔÇÖenkota ye ttooke eya Nnakitembe.
- Kubeerako obutiko, nÔÇÖebinyeebwa ebitali bisekule, embuzi, nÔÇÖenva endala.
- Enkoko empanga nÔÇÖenkota ye ttooke babiriirawo kwÔÇÖolwo tebisulawo.
M u mukolo ogwo, waliwo ebintu ebigenda byongerwamu, okugeza, kati bwebaba banjula baleeta ebintu ebyenjawulo okugeza nga sooda, bbiya, Entebbe, maapu ya Buganda, ekifaananyi kya Kabaka ne Nnaabagereka, nÔÇÖebirala bingi nnyo kisinziira ku busobozi bwÔÇÖamuntu.
Omukolo gwÔÇÖokufumbiza, oba okuwasa, gubaamu ebintu bingi nnyo, ngenze
ngufunzafunzabufunzifunzi.
BYA KIZZA KYEYUNE DEOGRATIUS.
Ebigambo byo wandiise: 774


text:
Saturday, April 13th, 2019
Nga 13 April 1955, Omuzaana Sarah Nalule Kisosonkole, yazaala omulangira Ronald Mutebi mu ddwaliro e Mulago. Leero lwegiweze emyaka 64 bukyanga Kabaka wa Buganda, Muwenda Mutebi II, azaalibwa. Abakungu be Mengo bategese omukolo ogw’okujjukira n’okujaguza ku lunaku Kabaka lweyazaalibwa, nga gwa kubeea ku ssomero eriyitibwa Ndejje Secondary School, e Ndejje mu Bulemeezi. Biki ebikulu ku bulamu
Tuesday, April 2nd, 2019
Nga 31 March 2019, Omulangira Richard Ssemakookiro, yeetaba ku mukolo gwa baana be ssomero lya Outspan Primary School Namulonge, mu Ggombolola ye Busukuma, Kyaddondo. Ssemakookiro e Namulonge yagendayo mu kiti kya mugenyi omukulu ow’omukolo ogwo, era guno...
Monday, April 1st, 2019
Nga 30 March 2019, omwana w’omumbejja Sewava Serubiri Walungama, yeyali omugenyi omukulu ku mukolo gw’okukyuusa obukulembeze bw’ekibiina kya Baganda Nkobazambogo Students Association (BANKOSA) mu Bbaale Secondary School, Kira mu Kyaddondo. Marvin Mulumba, ye ssentebe omupya eyazze mu bigere...
Monday, March 25th, 2019
Nga 23 March 2019, BugandaWatch yakitegeera, okuva mu nsonda emu eyesigika e Mengo, nti baminisita ba Kabaka abapya, besunga nnyo okufuna emmotoka President Museveni zeyasubiiza okubawa, mu ndagaano eyekyaama gyeyakola ne Katikkiro Mayiga, okulemesa Kabaka Mutebi okuzza Katikkiro omulala mu bigere...
Tuesday, March 19th, 2019
Nga 3 March 2019, omukulu w’ekika ky’Embogo, Omutaka Kayiira Gajuule, Fredrick Kasibante, era nga y’emukubiriza w’olukiiko lwa Bataka abakulu ab’obusolya mu Buganda, yasinziira Bushenyi mu Ankole, naddamu ekibuuzo ekigamba nti, “Omuganda y’ani?” Kayiira yayitibwa okugenda e Bushenyi...
Sunday, March 17th, 2019
Nga 3 March 2019, omukulu w’ekika ky’Embogo, Omutaka Kayiira Gajuule, Fredrick Kasibante, era nga y’emukubiriza w’olukiiko lwa Bataka abakulu ab’obusolya mu Buganda, yatindigga olugendo olwamutuusa ku ttabi lya Kampala International University (KIU) erye Busenyi mu Ankole. Yali...
Wednesday, February 20th, 2019
Nga 1 Febuary 2019, Omutaka Gabunga, Ziikwa Mubiru, akulira ekika kye Mmamba, yasinziira mu lukiiko lwe Kika e Kabowa mu Kyaddondo, n’ategeeza nti ekika kiri mu mitawaana olwabamu ku bataka ab’amasiga bagezaako okumenya ennono y’ekika awamu n’obuwangwa...
Tuesday, February 12th, 2019
Nga 5 Febuary 2018, abasirikale abakuuma pulezidenti Museveni owa Uganda, bagaana ab’akakiiko akanonyereza ku mivuyo gyettaka, akakulirwa omulamuzi Catherine Bamugemereire, okulambula ettaka eriri e Mutungo mu Kyaddondo, eryogerwaako ng’eryabbibwa ku Ssekabaka Edward Muteesa II. Ettaka lino lyabibwa...
Tuesday, January 15th, 2019
Nga 13 January 2019, ba Katikkiro ba Buganda abawummula babiri, Owek.Dan Muliika nn’Owek. John Baptist Walusimbi, bebabadde abagenyi abakulu mu kuggalawo kw’olusirika lwa bavubuka ba Baganda Nkobazambogo Students Association (BANKOSA), olwabadde ku ssomero lya Nambula High School e...
Monday, January 14th, 2019
Nga 11 January 2019, Chancellor wa Muteesa I Royal University (MRU), omulamuzi Julia Sebutinde, yeyama okukwatirako abaddukanya yunivasite eno, okulaba nga efuna ebiwandiiko ebigitongonza (charter) nga July wa 2019 tanagwaako. Bino omulamuzi Sebutinde yabyogerera ku mukolo gw’okutikkira abayizi...


text:
Ekiwandiiko#1 » Gatonnya 6th, 2018, 5:03 pm
Akabbiro: ŋŋali
Ekika ky'Ente kirimu emitindo mingi, naye egisinga okumanyika giri nga mukaaga.
(1) ABEDDIRA ENTE ETERIIKO MUKIRA. Abo be bayitibwa Abagabo ab'e Mulema. Eno ye nsonga ebayisa Abagabo: Edda omwezi bwegwekanganga ne gwaka ng'enjuba, Abaganda gwe bayita ogw'eggabogabo Abente ab'e Mulema tebaalyanga kyakiro. Ekyo kye kyabayisa Abagabo.
Abagabo ab'e Mulema tebalya nnyama ya nte oba ensolo yonna ezaalibwa nga teriiko mukira. Ne gonja oba ettooke erissa nga teririiko mpummumpu tebalirya.
Era n'ettu erisibwa ne likunguyizibwa ne litabaakoo kaayi kasoolobye Abagabo edda tebaaliryanga.
Omukulu w'Ekika ky'Ente ow'akasolya ava mu Bagabo, ayitibwa KATONGOLE. Katongole agamba nti yava Bunyoro, era agamba nti e Bunyoro yavaayo mu ngeri eno:
Awo olwatuuka Katongole n'asiigira Kabaka w'e Bunyoro omuwala. Omuwala teyalwa n'aba olubuto. Olubuto bwe lwatuuka okuzaala omukyala n'azaala omwana namagoye. Kabaka bwe yalaba omwana n'atya nnyo. Abalaguzi kwe kumuwaamagezi nti "Okuba omulamu kirungi otte omwana ne nnyina ne
mukoddomi wo Katongole". Katongole bwe yawulira amagezi abalaguzi ge bawadde Kabaka naye kwe kugamba abaana be boona nti "Musibe ebyaffe tudduke mangu tugende mu nsi gye tuliwonyeza obulamu bwaffe".
Bino bye bifo ebikulu Katongole n'abaana be bye baasulamu nga badduka okuva e Bunyoro: Kawuula, Kiyima mu Ssingo, Kisozi mu Ggomba. Awo e Kisozi abaana ba Katongole abamu we baamwawukanirako ne bagenda e Buganga mu Mawokota. Katongole n'abaana be be yasigala nabo bwe baava e Kisozi
ne bagenda mu Buddu. Mu Buddu Katongole yatuukira mu Kibira Teero ekiri okumpi ne Ssango okuliraana ennyanja y'e Lweru, Nalubaale. Katongole ekyamuyingiza mu kibira Teero kwe kutya nti Kabaka sikulwa ng'asindika abantu okumunoonya bamutte. Naye yalaba ebbanga liyiseewo nga tewali
bantu bamulondoola kwe kuva mu kibira Teero n'agenda azimba kumpi n'omugga Kabiga era n'abaana be ne basaasaanira mu bifo ebiri okumpi n'ougga ogwo.
Katongole bwe yava mu Kabiga n'agenda e Bijja (kaakati we wayitibwa Biikira). Awo ku Bijja batabani ba Katongole bano: Nakaana ne Lukyamuzi ne Lwegaba we baasiziira ne bagenda mu kyalo Mulema. Bwe baakituukamu ne balaba nga kiri kumpi n'emiti egivaamu amanda ate nga n'amazzi gali kumpi,
kuba Katongole n'abaana be baali baweesi. Abalenzi bwe baddayo e Bijja ne bagamba nti "Kirungi tukutwake e Mulema gye tuba tubeera nga tuweesa". Naye Katongole yali takyayagala kusengukasenguka, kyeyava agaana okuva e Bijja. Batabani be baalaba Kitaabwe agaanidde e Bijja bo ne bagenda
bokka ne bazimba ku Mulema.
E Mulema baamalayo ebbanga ttono kitaabwe n'alwala kawumouli n'amuttira ku Bijja. Nakaana kitaabwe gwe yalaamira okunusikira. Nakaana bwe yamala okusikira kitaabwe n'addayo ku Mulema. Okuva olwo n'okutuusa kati obutaka bwa Katongole tebuvanga ku Mulema.
(2)ABEDDIRA ENTE YA LUBOMBWE
(3)WALIWO ABEDDIRA ENTE YA KAASA. Ye nte eba n'ebbala eryeru mu mutwe.
(4)WALIWO ABOBUSITO. Abo be batanywa mata agava mu nte ewaka nga tewannayita nnaku mwenda okuva lwe yazaala.
(5)ABEDDIRA ENTE YA KAYINDA. Ente eya Kayinda y'eyo erina olugongogongo oluddygavu okuva ku mutwe okutuuka ku mukira.
(6) ABEDDIRA ENTE ERINA EKINUULO EKIDDUGALA EKIGANJA EKIMU ATE EKIRALA NGA KYERU.
Abeddira ente z'emitindo egyo gyonna kaakano bakulirwa Katongole, omukulu w'Ekika ky'Ente kyonna, naye buli mutindo gulina amasiga gaagwo agatuuka ku Katongole, era buli mutindo gukuuma obulombolombo bwagwo. Katongole agamba nti e Bunyoro yavaayo ku mulembe gwa Kabaka Winyi I.
GANO GE MASIIGA AMAKULU AGALI MU KIKA KY'ENTE AGATUUKA KU KATONGOLE
1. Lukyamuzi e Mulema mu Buddu
2. Lwegaba e Mulema mu Buddu
3. Kajojo e Kikukumbi mu Buddu
4. Ddungu e Kazinga mu Buddu
5. Kagayo e Bukwale mu Buddu
6. Mbiriire e Kasago mu Buddu
7. Lwera e Nabugabo mu Buddu
8. Lwera e Kyamabaale mu Buddu
9. Kalibata e Kagaba mu Ssingo
10 Namuyira e Bugabo mu Buddu
11 Nakaddu e Lusiba Ssingo
12 Namutale e Nsiisi mu Ssingo
13 Nakaddu e Nabikasa mu Buddu
14 Bugala e Kyamiiru mu Buddu
15 Lubowa e Mugombe mu Buddu
16 Kiwaanyizi e Mulengeka mu Buddu
17 Mugenyi e Ndoddo mu Ggomba
18 Muganji e Mubende mu Buweekula
19 Ssebyayi e Kitama mu Buweekula
20 Njuki e Kasago mu Buddu
21 Luwondera e Kiyumba mu Buddu
22 Kituzi e Nankwale mu Ssingo
Omulimu gw'Abente omukulu ku Kabaka gwa buweesi. Era n'e Bunyoro baali baweesi ba Kabaka. MU mannya ge batuuma tujja kusangamu mangi agategeeza omulimu gwabwe ogw'obuweesi. Abente be baweesa enkumbi etema mu mbuga nga Kabaka ayabya olumbe lwa Kitaawe, era Abente be baaweesezanga baka Kabaka enkumbi.
Mu mannya agatuumibwa mu kika ky'Ente mulimu aggatabuna mu masiga gonna, naye ago saasobola kugalaga mu Masiga gaago. Amannya agasinga okumanyika nga ga Kika kya Nte Galagiddwa wamu gonna:
Abalenzi
Kakooza
Kaweesi
Miwanda
Muwulya
Mugenyi
Ssemand
Wangi (lyali lya lubaale waabwe)
Ssempijja
Nakaana
Lukyamuzi
Lwasampijja
Lwegaba
Ddungu
Kigulenkumbi
Nakaddu
Kayaabula
Bwebale
Lwebuga
Ssennyondo
Kaweewo
Abawala
Nabakooza
Nakaweesi
Namiwanda
Namuwulya
Namugenyi
Namanda
Nawangi
Nampijja
Namaganda
Nkyanzi
Nabuuma
Nakayima (lyali linnya lya mmwandwa ya Ndawula eyabanga ku Mubende)
Nabbona
Nante
Natoolo
OMUBALA
"Ekyuma nkiridde n'omukimba ngulidde". (Omukimba gwe musaala)
Abente be bazaala Sssaabasajja Kabaka Mutesa II
Abente n'Abayanja bataka ba dda nnyo mu Buddu, era oboolyawo ng'edda ennyo baali ba kika kimu boona
Ebigambo byo wandiise: 801


text:
Omwana ow’obuwala ow’emyaka 11 afiiriddewo mbulaga bwatomeddwa mmotoka y’ekika ky’Agafeemulago mu bitundu bye Luweero.
Kitegeezeddwa nti mmotoka Number UAB 024Y yeetomedde omwana Nabbumba Flavia ku luguudo lwa Gayaza-Ziroobwe ng’abadde mwana wa mutuuze ku kyalo Ndeeba mu Luweero.Mmotoka eno ekuumirwa ku poliisi ate Omulambo gw’omwana gukuumirwa mu ggwanika ly’eddwaliro e Kalagala.Ssekamwa wa poliisi mu ttundutundu lya Savanna Paul Kangavve akakasizza okufa kw’omwana ono n’okukwatibwa kw’omugoba wa mmotoka eno.


text:
OLUNAKU OLW’ABIRI MW’EBBIRI: OKUKEMEBWA.
Lwaki nsigala nga nina ebirowoozo bino?
Amaanyi agakema era agazikiriza weegali era nga gakolera mu buli bulamu bwa buli mukiriza. Okukemebwa y’engeri etasalako era amaanyi agatuta, wamu n’emizze gyaffe emibi. Ekigendelerwa kwe kutulemesa okutambulira kumpi ddala ne Mukama waffe. Okukemebwa kwo ku bwakwo si kwa mutawana nnyo, naye okutwalirizibwa gyekuli, kisobola okuvaamu ebintu ebinene ate nga byakusigalira ddala mu bulamu bwaffe. Engeri ennungi ey’okweziyizaamu mu nsonga eno, kwe kulengera ewala, era n’etuyimiirira mu buvumu obw’okutereeza nga tubaako kye tukola.
Abakristaayo tebataliziddwa nti bo tebayinza kufuna birowoozo bibi okwo gatako ne nneyisa. Mu butuufu, olwokuba nti abakiriza ba muwendo bw’egutyo mu maaso ga Katonda, tusobola okufuuka abatunuuliddwa ennyo okukwasibwa omutego okusinga abatanakiriza. Omulabe waffe mugezigezi nnyo era nga yeyambisa buli nkola yonna gy’ayinza okukozesa, oba amakubo mwayinza okuyita okutukema.
Omutume Yokaana yakisimbako essira n’agamba nti tutekeddwa okw’erinda mu ngeri satu: “Okwaka kw’omubiri …………………., okwaaka kwa maaso………….. wamu n’amalala mu bulamau bw’affe.” (Soma 1Yokaana 2:16)
· Okwaaka n’okwegomba okuli mu mubiri, kuzingiramu okwenyigira mu buli kintu ekisanyusa, okutamirukukira mu buli ky’olowoozako naddala mu mubiri gwo oggusanyusa, okwo gatako ebirowoozo ebikyaafu eby’okwagala okwegatta mu bikolwa by’ekintu ekikulu.
· Okwaaka n’okwegomba kwa maaso kutegeeza ebintu ebyo by’etusiinga okumalirako obudde nga twetegereza. Beera mwegendereza naddala eri ebyo by’osaako amaaso.
· Okubeera n’amalala kiraga okwekuza n’okwerowoozako ffekka. Okweyagaliza ffekka ffeka, wamu n’okwagala ffe okweyongerayo mu maaso naye nga banaffe abalala betufudde amadaala.
Togezaako kulwanyisa kukemebwa ku lulwo gwe wennyini. Omulundi omulala lw’onoyingira mu bikemo, kowoola Mukama akuyambe, kubanga ye yekka ataasa abo bonna abakemebwa. Soma Abebulaniya 2:18. Mu buli buwanguzi bwonna obw’amaanyi bw’otukako, oyongera okufuna amaanyi ag’enjawulo. Katonda mwesigwa era ajja ku kutemerawo ekubo ery’obuddukiro. Ssoma 1 Abakolinso 10:13.
Olunyiriri olw’okujukira: Soma 2 Petero 2:9. “Mukama waffe amanyi okulokola abatya Katonda mu kukemebwa, n’okukuuma abatali batuukirivu nga babonerezebwa okutuusa ku lunaku olw’omusango.”


text:
OLUNAKU OLW’OKUSATU: EMIRIMU GYA KATONDA MUNDA NE KUNGULU:
Kiki kyenandikoze okusooka?
Muntandiikwa y’olugendo lwaffe, twetaaga okutegeera enjawulo eriwo wakati weddiini n’omukwano. Ob’olyawo wali olabyeeko ku ngeri ez’eddiini gyeziyinza okwesiganmya buli nsonga ku mateeka amakambwe era wamu n’amaanyi ag’okuziyiza. Mu njawukana eriwo, enkwatagana yaffe ne Yesu, yandibadde ebeera yanjawulo; nga y’abuntu, nyanjulukuffu, y’abbugumu, ate era nga enunula.Yesu ayagala tujje gyali nga tufanana nga abaana abato engeri gy’ebajamu eri omuzaddde alina okwagala. Okugeza, omukyala wange, Wendi, wamu nange bulijjo twasanyukiranga nnyo, buli omu kwabo abana baffe abato omukaaga, bwe’yaddukanga nga ayanjuluza emikono gye nga ayagala okumunywegera era nga ayagala bwaweebwa ekifuba aberere ddala omwo, era nga awumuliramu n’obwesige. Nkusabeyo ekintu kimu kyokka ekitali kyabulijjo? Ngasiffuddeyo ku myaka gyo, ffuuka omwana omuto okumala eddakiika emu yokka. Jjangu eri Yesu nga omwana omuto bw’eyandize eri omuzadde we alina okwagala. Tewali by’asaba. Tewali era byasuubira. Togenda kusenya mannyo wadde oba okusanirira enviiri. Kyangu nnyo okujja n’obeera awo mu kuberawo kwe, nga onyumirwa okwagala kwe kwalina gy’oli. Lwaki totwala yo akaseera ekyo no kikola? Kale katukkirize embeera eno ey’ekito effuuke omuzze ogw’obulamu bw’affe bwonna. Okuva mu kifo wofunidde obwesige, ogenda kutandika okunyumirwa amaanyi, agakyuusa ag’obulamu obuggya. Togwa mu mutego ogwokubeera nga toyina kadde kakukola mirimu gy’a Katonda. Kino kisinga ku ngeri gy’etwandikuyambye mu, ffenna ayagala tuwumulire mu kulabilira kwe n’obukakafu. Kino nno ky’ekimusobozesa okukola okuyita muffe. Omulimu gwe, kwekutukola obulungi, munda n’ekungulu, so, si kungulu w’omunda.
Olunyiriri olw’okukwata: Soma Matayo 11:28.
“Mujje gyendi, mmwe mwenna abakooye era abazitoowereddwa, nange nnaabawummuza”


text:
Saturday, April 13th, 2019
Nga 13 April 1955, Omuzaana Sarah Nalule Kisosonkole, yazaala omulangira Ronald Mutebi mu ddwaliro e Mulago. Leero lwegiweze emyaka 64 bukyanga Kabaka wa Buganda, Muwenda Mutebi II, azaalibwa. Abakungu be Mengo bategese omukolo ogw’okujjukira n’okujaguza ku lunaku Kabaka lweyazaalibwa, nga gwa kubeea ku ssomero eriyitibwa Ndejje Secondary School, e Ndejje mu Bulemeezi. Biki ebikulu ku bulamu
Tuesday, April 2nd, 2019
Nga 31 March 2019, Omulangira Richard Ssemakookiro, yeetaba ku mukolo gwa baana be ssomero lya Outspan Primary School Namulonge, mu Ggombolola ye Busukuma, Kyaddondo. Ssemakookiro e Namulonge yagendayo mu kiti kya mugenyi omukulu ow’omukolo ogwo, era guno...
Monday, April 1st, 2019
Nga 30 March 2019, omwana w’omumbejja Sewava Serubiri Walungama, yeyali omugenyi omukulu ku mukolo gw’okukyuusa obukulembeze bw’ekibiina kya Baganda Nkobazambogo Students Association (BANKOSA) mu Bbaale Secondary School, Kira mu Kyaddondo. Marvin Mulumba, ye ssentebe omupya eyazze mu bigere...
Tuesday, March 19th, 2019
Nga 3 March 2019, omukulu w’ekika ky’Embogo, Omutaka Kayiira Gajuule, Fredrick Kasibante, era nga y’emukubiriza w’olukiiko lwa Bataka abakulu ab’obusolya mu Buganda, yasinziira Bushenyi mu Ankole, naddamu ekibuuzo ekigamba nti, “Omuganda y’ani?” Kayiira yayitibwa okugenda e Bushenyi...
Sunday, March 17th, 2019
Nga 3 March 2019, omukulu w’ekika ky’Embogo, Omutaka Kayiira Gajuule, Fredrick Kasibante, era nga y’emukubiriza w’olukiiko lwa Bataka abakulu ab’obusolya mu Buganda, yatindigga olugendo olwamutuusa ku ttabi lya Kampala International University (KIU) erye Busenyi mu Ankole. Yali...
Wednesday, March 6th, 2019
Nga 6 March 2019, BugandaWatch yafunye amawulire agongera okutangaazanti abakungu be Mengo balemwa okweddiza obutereevu ssente UNESCO zeyabawa okuzaawo enju Bujjabukula, mu masiro e Kasubi, omulimu nebaguwa munywaanyi waabwe Omusoga. Eyaliko omukungu omu e Mengo yategeezezza BugandaWatch nti, “UNESCO yateeka...
Tuesday, January 15th, 2019
Nga 13 January 2019, ba Katikkiro ba Buganda abawummula babiri, Owek.Dan Muliika nn’Owek. John Baptist Walusimbi, bebabadde abagenyi abakulu mu kuggalawo kw’olusirika lwa bavubuka ba Baganda Nkobazambogo Students Association (BANKOSA), olwabadde ku ssomero lya Nambula High School e...
Monday, January 14th, 2019
Nga 11 January 2019, Chancellor wa Muteesa I Royal University (MRU), omulamuzi Julia Sebutinde, yeyama okukwatirako abaddukanya yunivasite eno, okulaba nga efuna ebiwandiiko ebigitongonza (charter) nga July wa 2019 tanagwaako. Bino omulamuzi Sebutinde yabyogerera ku mukolo gw’okutikkira abayizi...
Friday, January 4th, 2019
Nga 3 January 2019, Abaganda abegattira mu Lukiiko lwa Bazzukulu ba Buganda International, bavuddeyo nebategeeza nti bawakanya, ne ssekuwakanya yenna, ekya Uganda okugenda mu mukago gwa East Africa, nga etwaliddemu ne Buganda. Bakiggumizza nti Buganda ebanja bwetwaze bwayo,...
Saturday, December 29th, 2018
Nga 28 December 2018 Ssabasajja Kabaka Muwenda Mutebi II, yasabye Abaganda ababeera ebweru wa Buganda obutalekangayo baana babwe, buli lwebajja mu Buganda okuwummulamu. Bino Kabaka yabyogeredde mu Lubiri e Mengo, bweyasisinkanye awamu n’okugabula Abaganda ababeera ebweru wa...


text:
Omulamuzi Margaret Tibulya owa Kkooti enkulu leero lwatandika mu butongole okuwuliriza omusango gwa minister w’ensonga z’abakozi Herbert Kabafunzaki ne banne okuli Bruce Lubowa ne Mugabo Brian.Omulamuzi Agnes Alum owa kkooti ewozesa abalyake n’abakenuzi ye yasindika Minister Kabafunzaki mu kkooti eno omwezi oguwedde.
Ono ne banne bawerennemba na gwakwekobaana mu kuggya kyojamumiro eky’Obukadde 15 ku nnannyini Kampuni ya Aya Mohammad Hamid.
Abadde Minister omubeezi ow’ensonga z’abakozi gyebuvuddeko eyawummuzibwamu mukamaawe Herbert Kabafunzaki byandyongera okumwonoonekera oluvannyuma lw’Omusigansimbi omulala okuvaayo ng’amuvunaana okumusiba okumala essaawa ttaano nnambirira ng’amulanga okugaana okumuwa ekyojamumiro kya Doola za America 5000 wano ku kitebe kya poliisi y’amasekkati ga Kampala.
Ekitebe kya South Korea kiwandiikidde omuwandiisi w’enkalakkalira mu ministry y’ensonga z’amawanga amalala okunonyereza ku bigambibwa nti munnansi waabwe Woo Junghoon yasibwa Kabafunzaki n’alagira obutamuta okutuusa ng’amuwadde ekyojamumiro.
Kivvuunuddwa Charles Kizindo
Photo Credit: BusinessGuideAfrica


text:
Ssaabasajja Kabaka wa Buganda Ronald Muwenda Mutebi II asiimye ne yeetaba mu kugema abaana abakungaanyiziddwa ku ddwaliro lye Ntwetwe Health Centre III mu lussisira lw’eby’obulamu olwakubiddwawo Obwakabaka bwa Buganda.Atusakira ag’Embuga Zirimala Daudi eyessizza mu ddene n’awondera Omutanda ategeezezza nti abalwadde nkumi na nkumi be bajjanjabiddwa.Ono ayogedde n’omu ku basawo owa Mukwaya General Hospital akuliddemu banne n’ategeeza nti abasinga ku balwadde abajjanjabiddwa mu lusiisira luno basangiddwa n’omusujja gw’ensiri ng’abasinga ku bano babadde bakyala bazito n’abaana abato.
Ssaabasajja Kabaka wano w’asuubirwa okuva ate agende mu nteekateeka y’eby’enjigiriza era mu ssazalye lino erye Ssingo ewa musajjawe Mukwenda.


text:
Mwannyinaze Namayega,
Nsonyiwa akasirikiriro naye omugongo gwaddamu okunnuma era nga ne kumulimu nsinga kukola nga nnyimiridde. Anti nga buli lwetuula mpulira obulumi, naye okuyimirira kugukakkanyiza ddala. Bulijjo nkuvunaana okukaabakaaba naye nage kuluno nze nkikoze. Wabula kansubire mwe muli bulungi era bonna bandabire.
Munange, mutabani waffe “professor” namukubira ku ssimu emabegako, okumutegeeza nti omugongo gunnuma. Nga bulijjo, byaggwa ampadde “wisdom” ezibula amaaso! Yanyigiriza ngule ekitabo kyebayita Why Nations Fail, ntegeere ebileeta emivuyo egiri mu Buganda, Uganda ne Africa, era nejetulaga.
Sinakimalako naye ku byensomye amazima ddala bizibula amaaso. Ate ndowooza ggwe ne Ssenyonga muyinza n’okukozesa ekitabo kino okwefuula abalaguzi.
Ekitabo Why Nations Fail kizimbira ku byafaayo n’eby’okulabirako bya mawanga agazze gakula era n’agafa okuviira ddala nga ne Yesu tannazaalibwa, nekinnyonnyola ekitta amawanga leero. Mu kitabo n’akayigamu ebintu ebikulu bisatu:
Namayega, ekitabo kino bwonokisoma ojja kulaba lwaki abantu ba Japan balina obulamu obweyagaza okusinga ennyo aba mulilwaana China. Lwaki economy ya Bungereza (eyenkanira ddala Uganda obutono) nene nnyo okusinga eya Russia (esinga ne USA obunene). Mpozzi ate era ne lwaki Uganda eyabalirwanga mu nsi za Africa 5 ezaali zisinga okuba n’okulakulana okwa waggulu, mu 1965, kati ebalirwa mu 10 ezisinga okuba obubi ennyo.
Nga mutabani waffe “professor”, ne maama yenyinni, bwebazze batunyumiza bulijjo, mu mirembe gya Muteesa, nga ku Katikkiro ne Kabaka tewali ayinza kusalirawo Buganda kintu kikulu kyonna ng’Olukiiko lwa Buganda telumaze kukkiriza, ekikakasa nti Mengo yali inclusive institution. Gerageranya ne kakati, abakungu e Mengo (elite) abalanga obulanzi mu Lukiiko nti, “Twasalawo okupangisa Butikkiro”. Ate bwewabaawo abuuza lwaki kyali kityo, nebamuvunaana ogw’okulemesa emirimu gya Kabaka.
Ku ssande nabuuza maama nangamba nti ku mirembe gya Muteesa, nga ab’emiruka bebakunga abantu mu byaalo bya Buganda byonna okukola Bulungi bwa Nsi. Kati Katikkiro ajja yetoloddwa bannamagye ne camera za TV, okusaba abatuuze Ettofaali, n’okubasubiza nti ssente bweziriwera, alibazimbira enguudo n’amalwaliro.
Mwana wa kitange, bwosoma ekitabo kino ate era ojja kutegeera lwaki abakungu mu Mengo balwanyisa nnyo ebirowoozo, tekinologia oba emirimu okuva mu Diaspora, bwebiba ku mutindo ogusukkuluma ennyo ku bo byebategeera.
Mu ngeri y’emu, kyangu n’okulaba lwaki Muzeyi Emnanuel Sendawula bwaaba alonda abakungu ba Kabaka mu Diaspora, anoonya abantu abanalayira amangu okugondera Katikkiro era abatasobla kuleeta birowoozo bya njawulo nnyo okuva ku Mengo byategeera. Kirabika nga Katikkiro ono eyasalawo nti, Omuganda yenna ali mu Diaspora bwaba nga muzibu nnyo okufuga ng’osinziira Mengo, ebilowoozo bye n’obukugu bwe biba bya bulabe eri Buganda.
Kansubire nti okuva ku bitono byenkubulidde onotandika okutegeera lwaki ebintu bingi bikolebbwa e Mengo mu myaka gino 4 egiyise. Kopi yammwe ne Senyonga Moses agenda kugileeta.
Munange kankome wano ngende okugula emmere n’ebintu bya Thanks Giving Holiday. Tetujja kukola ku Thursday ne Friday, tuddeyo ku Monday. Naye ngenda kusigala waka, mpumuzze omugongo n’okusoma ebitabo ku Buganda. Bandabire nnyo.
Ssaabasajja Kabaka Awangaale!